title: Sklep Komisije (EU) 2021/1870 z dne 22. oktobra 2021 o določitvi meril za podelitev znaka EU za okolje kozmetičnim izdelkom in izdelkom za nego živali (notificirano pod dokumentarno številko C(2021) 7500) (Besedilo velja za EGP)

text:
                  26.10.2021

                  SL

                  Uradni list Evropske unije

                  L 379/8

         SKLEP KOMISIJE (EU) 2021/1870
         z dne 22. oktobra 2021
         o določitvi meril za podelitev znaka EU za okolje kozmetičnim izdelkom in izdelkom za nego živali

               (notificirano pod dokumentarno številko C(2021) 7500)

         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (ES) št. 66/2010 Evropskega parlamenta in Sveta z dne 25. novembra 2009 o znaku EU za okolje (1) in zlasti člena 8(2) Uredbe,
         po posvetovanju z Odborom Evropske unije za znak za okolje,
         ob upoštevanju naslednjega:

                     (1)

                     V skladu z Uredbo (ES) št. 66/2010 se lahko znak EU za okolje podeli izdelkom z manjšim vplivom na okolje v njihovem celotnem življenjskem krogu.

                     (2)

                     Uredba (ES) št. 66/2010 določa, da se določijo posebna merila za podeljevanje znaka EU za okolje glede na skupine proizvodov.

                     (3)

                     S Sklepom Komisije 2014/893/EU (2) so bila določena merila za podelitev znaka EU za okolje ter z njimi povezane zahteve za ocenjevanje in preverjanje za skupino proizvodov „kozmetični izdelki, ki se izperejo“. Obdobje veljavnosti teh meril in zahtev je bilo s Sklepom Komisije (EU) 2018/1590b (3) podaljšano do 31. decembra 2021.

                     (4)

                     Da bi se dobra praksa za to skupino proizvodov bolje izrazila na trgu in da bi se upoštevale inovacije, uvedene v vmesnem obdobju, je primerno določiti nov sklop meril za „kozmetične izdelke, ki se izperejo“.

                     (5)

                     V poročilu z dne 30. junija 2017 o preverjanju ustreznosti predpisov o znaku EU za okolje (4), v okviru katerega je bilo pregledano izvajanje Uredbe (ES) št. 66/2010, je bilo ugotovljeno, da je treba oblikovati bolj strateški pristop za znak EU za okolje, vključno z združevanjem tesno povezanih skupin proizvodov, kadar je to ustrezno.

                     (6)

                     V skladu z navedenimi ugotovitvami je primerno spremeniti merila za skupino izdelkov „kozmetični izdelki, ki se izperejo“, vključno z razširitvijo njenega obsega na druge kozmetične izdelke, zajete v Uredbi Komisije (ES) št. 1223/2009 (5), in na izdelke za nego živali. Da bi se odražala navedena razširitev njenega obsega, je primerno tudi spremeniti ime skupine izdelkov v „kozmetični izdelki in izdelki za nego živali“, pri čemer se vključijo kozmetični izdelki, izdelani za uporabo pri ljudeh in živalih.

                     (7)

                     V novem akcijskem načrtu za krožno gospodarstvo za čistejšo in konkurenčnejšo Evropo (6), sprejetem 11. marca 2020, je navedeno, da bodo v merila za podelitev znaka EU za okolje bolj sistematično vključene zahteve glede trajnosti, možnosti recikliranja in vsebnosti recikliranih materialov.

                     (8)

                     Namen revidiranih meril za podelitev znaka EU za okolje kozmetičnim izdelkom in izdelkom za nego živali bi moral biti zlasti spodbujati izdelke, ki imajo omejene vplive v smislu strupenosti za okolje in biorazgradljivosti, ki lahko vsebujejo le omejeno količino nevarnih snovi in pri katerih se uporablja manj embalaže, ki jo je mogoče enostavno reciklirati. Spodbujati bi se morala uporaba recikliranega materiala in embalaže z možnostjo ponovnega polnjenja. Pri pregledu bi bilo treba ustrezno pozornost nameniti usklajenosti med zadevnimi politikami in zakonodajo EU ter znanstvenimi dokazi.

                     (9)

                     Nova merila ter z njimi povezane zahteve za ocenjevanje in preverjanje za zadevno skupino izdelkov bi morali veljati do 31. decembra 2027, pri čemer se za navedeno skupino izdelkov upošteva inovacijski ciklus.

                     (10)

                     Zaradi pravne varnosti bi bilo treba Sklep 2014/893/EU razveljaviti.

                     (11)

                     Proizvajalcem, ki so za svoje izdelke pridobili znak EU za okolje za kozmetične izdelke, ki se izperejo, na podlagi meril iz Sklepa 2014/893/EU, bi bilo treba omogočiti prehodno obdobje, da bodo imeli dovolj časa za prilagoditev svojih izdelkov v smeri izpolnjevanja novih meril in zahtev. Po sprejetju tega sklepa bi morali imeti proizvajalci na voljo omejeno obdobje, v katerem lahko predložijo vloge na podlagi meril, določenih v Sklepu 2014/893/EU, ali novih meril, določenih v tem sklepu. Dovoljenja za uporabo znaka EU za okolje, podeljena na podlagi meril iz Sklepa 2014/893/EU, bi moralo biti dovoljeno uporabljati dvanajst mesecev od datuma sprejetja tega sklepa.

                     (12)

                     Ukrepi iz tega sklepa so v skladu z mnenjem odbora, ustanovljenega s členom 16 Uredbe (ES) št. 66/2010 –

               SPREJELA NASLEDNJI SKLEP:

            Člen 1
            Skupina izdelkov „kozmetični izdelki“ zajema katero koli snov ali zmes, ki spada na področje uporabe Uredbe (ES) št. 1223/2009 ter je namenjena stiku z zunanjimi deli človeškega telesa ali z zobmi in sluznico ustne votline zaradi izključno ali predvsem njihovega čiščenja, odišavljenja, spreminjanja njihovega videza, njihovega varovanja, ohranjanja v dobrem stanju ali korekcije telesnega vonja.
            Skupina izdelkov „kozmetični izdelki“ vključuje izdelke, ki se izperejo, in izdelke, ki se ne odstranijo, za zasebno in poklicno uporabo.

            Člen 2
            Skupina izdelkov „izdelki za nego živali“ zajema katero koli snov ali zmes, namenjeno stiku z živalsko dlako z namenom njenega čiščenja ali izboljšanja njenega stanja, kot so šamponi in balzami za živali.
            Izdelki za nego živali ne vključujejo izdelkov, ki se tržijo izrecno za razkuževanje ali antibakterijsko uporabo.
            Skupina izdelkov „izdelki za nego živali“ vključuje izdelke, ki se izperejo, za zasebno in poklicno uporabo.

            Člen 3
            V tem sklepu se uporabljata naslednji opredelitvi pojmov:

                        (1)

                        „izdelki, ki se ne odstranijo“ pomeni izdelke, ki se tržijo kot izdelki, ki niso namenjeni odstranjevanju z vodo po uporabi v običajnih pogojih;

                        (2)

                        „izdelki, ki se izperejo“ pomeni izdelke, ki se tržijo kot izdelki, namenjeni odstranjevanju z vodo po uporabi v običajnih pogojih.

            Člen 4
            Izdelku se podeli znak EU za okolje v skladu z Uredbo (ES) št. 66/2010 za skupino izdelkov „kozmetični izdelki in izdelki za nego živali“, če ustreza opredelitvi navedene skupine izdelkov iz členov 1 in 2 tega sklepa ter izpolnjuje merila in z njimi povezane zahteve za ocenjevanje in preverjanje iz Priloge I k temu sklepu za kozmetične izdelke oziroma Priloge II za izdelke za nego živali.

            Člen 5
            Merila za podelitev znaka EU za okolje za skupino izdelkov „kozmetični izdelki in izdelki za nego živali“ ter z njimi povezane zahteve za ocenjevanje in preverjanje veljajo do 31. decembra 2027.

            Člen 6
            Za upravne namene se skupini izdelkov „kozmetični izdelki“ dodeli kodna številka „030“.
            Za upravne namene se skupini izdelkov „izdelki za nego živali“ dodeli kodna številka „054“.

            Člen 7
            Sklep 2014/893/EU se razveljavi.

            Člen 8

               1.   Ne glede na člen 7 se vloge za podelitev znaka EU za okolje za skupino izdelkov „kozmetični izdelki, ki se izperejo“, kot je opredeljena v Sklepu 2014/893/EU, ki so bile vložene pred datumom sprejetja tega sklepa, ocenjujejo v skladu s pogoji iz navedenega sklepa.

               2.   Vloge za podelitev znaka EU za okolje izdelkom iz skupine izdelkov „kozmetični izdelki, ki se izperejo“, ki so bile vložene v dveh mesecih od datuma sprejetja tega sklepa, se lahko pripravijo na podlagi meril iz tega sklepa ali meril iz Sklepa 2014/893/EU. Navedene vloge se ocenijo v skladu z merili, na podlagi katerih so pripravljene.

               3.   Dovoljenja za uporabo znaka EU za okolje, podeljena na podlagi vloge, ocenjene v skladu z merili iz Sklepa 2014/893/EU, se lahko uporabljajo dvanajst mesecev od datuma sprejetja tega sklepa.

            Člen 9
            Ta sklep je naslovljen na države članice.

            V Bruslju, 22. oktobra 2021

                  Za Komisijo

               Virginijus SINKEVIČIUS

                  član Komisije

            (1)  Uredba (ES) št. 66/2010 Evropskega parlamenta in Sveta z dne 25. novembra 2009 o znaku EU za okolje (UL L 27, 30.1.2010, str. 1).

            (2)  Sklep Komisije 2014/893/EU z dne 9. decembra 2014 o določitvi okoljskih meril za podelitev znaka EU za okolje za kozmetične proizvode, ki se izperejo (UL L 354, 11.12.2014, str. 47).

            (3)  Sklep Komisije (EU) 2018/1590 z dne 19. oktobra 2018 o spremembi sklepov 2012/481/EU, 2014/391/EU, 2014/763/EU in 2014/893/EU glede obdobja veljavnosti okoljskih meril za podelitev znaka EU za okolje za nekatere proizvode ter z njimi povezanih zahtev za ocenjevanje in preverjanje (UL L 264, 23.10.2018, str. 24).

            (4)  Poročilo Komisije Evropskemu parlamentu in Svetu o pregledu izvajanja Uredbe (ES) št. 1221/2009 Evropskega parlamenta in Sveta z dne 25. novembra 2009 o prostovoljnem sodelovanju organizacij v Sistemu Skupnosti za okoljsko ravnanje in presojo (EMAS) ter Uredbe (ES) št. 66/2010 Evropskega parlamenta in Sveta z dne 25. novembra 2009 o znaku EU za okolje (COM(2017) 355 final).

            (5)  Uredba (ES) št. 1223/2009 Evropskega parlamenta in Sveta z dne 30. novembra 2009 o kozmetičnih izdelkih (UL L 342, 22.12.2009, str. 59).

            (6)  Sporočilo Komisije Evropskemu parlamentu, Svetu, Evropskemu ekonomsko-socialnemu odboru in Odboru regij – Novi akcijski načrt za krožno gospodarstvo Za čistejšo in konkurenčnejšo Evropo (COM(2020) 98 final).

            PRILOGA I
            Merila za podelitev znaka za okolje EU kozmetičnim izdelkom
            OKVIR

               Cilji meril

            Merila za podelitev znaka EU za okolje so namenjena najboljšim kozmetičnim izdelkom na trgu z vidika okoljske uspešnosti. Osredotočajo se na glavne vplive na okolje, povezane z življenjskim krogom teh izdelkov, in spodbujajo vidike krožnega gospodarstva.
            Namen meril je zlasti spodbujati izdelke, ki imajo omejene vplive v smislu strupenosti za okolje in biorazgradljivosti, ki lahko vsebujejo le omejeno količino nevarnih snovi in pri katerih se uporablja manj embalaže, ki jo je mogoče enostavno reciklirati. Spodbuja se uporaba recikliranega materiala in embalaže z možnostjo ponovnega polnjenja.
            V ta namen merila:

                        (1)

                        določajo zahteve za omejitev skupne strupenosti za vodno okolje;

                        (2)

                        določajo zahteve za zagotovitev, da so sestavine biorazgradljive in ne ostanejo v vodi;

                        (3)

                        priznavajo in nagrajujejo izdelke z omejeno uporabo nevarnih snovi;

                        (4)

                        določajo zahteve, ki omogočajo največjo možno uporabo izdelka v posodi, spodbujajo zmanjšanje uporabe embalaže in spodbujajo recikliranje plastike;

                        (5)

                        priznavajo in nagrajujejo izdelke, ki vsebujejo obnovljive sestavine trajnostnega izvora;

                        (6)

                        zagotavljajo, da izdelek izpolnjuje določene zahteve glede kakovosti in zagotavlja zadovoljstvo uporabnikov;

                        (7)

                        določajo zahtevo po obveščanju potrošnikov o okoljskih koristih, povezanih z izdelkom, da bi se spodbudil njegov nakup.

                  Merila za podelitev znaka EU za okolje „kozmetičnim izdelkom“ so:

                        (1)

                        strupenost za vodne organizme: volumen kritične razredčitve (Critical Dilution Volume, CDV) izdelkov, ki se izperejo;

                        (2)

                        biorazgradljivost izdelkov, ki se izperejo;

                        (3)

                        strupenost izdelkov, ki se ne odstranijo, za vodno okolje in njihova biorazgradljivost;

                        (4)

                        izključene in omejene snovi;

                        (5)

                        embalaža;

                        (6)

                        trajnostno pridobivanje palmovega olja, olja iz palmovih jedrc in njunih derivatov;

                        (7)

                        primernost za uporabo;

                        (8)

                        informacije, navedene na znaku EU za okolje.

               Ocenjevanje in preverjanje

            (a)
                  Zahteve

            Pri vsakem merilu so navedene posebne zahteve za ocenjevanje in preverjanje.
            Kadar mora vložnik predložiti izjave, dokumentacijo, analize, poročila o preskusih ali druge dokaze o skladnosti z merili, lahko ti po potrebi izvirajo od vložnika in/ali njegovih dobaviteljev in/ali njihovih dobaviteljev itd.
            Pristojni organi prednostno priznajo potrdila, ki so jih izdali organi, akreditirani po ustreznem harmoniziranem standardu za preskusne in kalibracijske laboratorije, in preverjanja, ki so jih opravili organi, akreditirani po ustreznem harmoniziranem standardu za organe, ki certificirajo izdelke, procese in storitve.
            Kadar je to primerno, se lahko uporabijo preskusne metode, ki niso navedene za posamezno merilo, če pristojni organ, ki ocenjuje vlogo, prizna njihovo enakovrednost.
            Po potrebi lahko pristojni organi zahtevajo dokazno dokumentacijo ter opravijo neodvisna preverjanja ali inšpekcijske preglede na kraju samem, da preverijo skladnost s temi merili.
            Spremembe pri dobaviteljih in proizvodnih obratih za izdelke, za katere je bil podeljen znak EU za okolje, se uradno sporočijo pristojnim organom skupaj s podpornimi informacijami, da se lahko preveri nadaljnje izpolnjevanje meril.
            Osnovni pogoj je, da izdelek izpolnjuje vse ustrezne pravne zahteve držav, v katerih je dan v promet. Vložnik predloži izjavo, da izdelek izpolnjuje to zahtevo.

               V Dodatku je naveden sklic na „Podatkovno bazo sestavin detergentov“ (v nadaljnjem besedilu: seznam DID (Detergent Ingredient Database)), v kateri so navedene sestavine, ki se najpogosteje uporabljajo pri proizvodnji detergentov in kozmetičnih izdelkov. Uporablja se za pridobivanje podatkov za izračun volumna kritične razredčitve (CDV) (merilo 1), oceno biorazgradljivosti (merilo 2) vhodnih snovi ter oceno biorazgradljivosti izdelkov, ki se ne odstranijo, in njihove strupenosti za vodno okolje (merilo 3). Za snovi, ki niso vključene na seznam DID, so pripravljena navodila za izračun ali ekstrapolacijo ustreznih podatkov. Najnovejša različica seznama DID je na voljo na spletnem mestu znaka EU za okolje (1)
               ali spletnih mestih posameznih pristojnih organov.

               Pristojnemu organu se predloži seznam vseh vhodnih snovi v končnem izdelku z navedbo trgovskega imena (če obstaja), kemijskega imena, številke CAS, označbe mednarodne nomenklature za kozmetične sestavine (INCI), številke DID (2)
               (če obstaja), njihove funkcije, oblike in koncentracije v masnem deležu (z vodo in brez nje), ne glede na koncentracijo v sestavi končnega izdelka. Vse navedene snovi, ki so prisotne v obliki nanomaterialov, se jasno označijo na seznamu z besedo „nano“ v oklepaju.

               Za vsako navedeno snov se v skladu z Uredbo (ES) št. 1907/2006 Evropskega parlamenta in Sveta (3)
               predložijo varnostni listi. Če varnostni list za posamezno snov ni na voljo, ker je snov del zmesi, vložnik predloži varnostni list zmesi.

            Za oceno je potrebna tudi pisna potrditev vložnika, da so vsa merila izpolnjena.

                           Opomba:

                        Za kategorizacijo kozmetičnega izdelka se uporabljajo etikete, navedbe in/ali navodila, ki spremljajo izdelek. Kadar se kozmetični izdelek trži za različne kozmetične namene, se izdelku dodeli tista kategorija kozmetičnih izdelkov, za katero veljajo strožja merila.

                  (b)
                  Mejne vrednosti meritev

            Za vse snovi se zahteva skladnost z okoljskimi merili, kot je navedeno v preglednici 1.

               Preglednica 1

               Mejne vrednosti, ki se uporabljajo za snovi za kozmetične izdelke (masni delež v %, mas. %), prikazane po posameznih merilih. Okrajšave: CLP (classification, labelling and packaging): razvrščanje, označevanje in pakiranje; CMR (carcinogenic, mutagenic, toxic for reproduction): rakotvorno, mutageno ali strupeno za razmnoževanje; n. r.: ni relevantno

                        Ime merila

                        Konzervansi

                        Barvila

                        Dišave

                        Nečistoče

                        Druge snovi (npr. površinsko aktivne snovi, encimi, UV-filtri)

                        Merilo 1: Strupenost za vodne organizme: volumen kritične razredčitve kozmetičnih izdelkov, ki se izperejo

                        ni omejitve  ((*1))

                        ni omejitve  ((*1))

                        ni omejitve  ((*1))

                        ≥ 0,0100

                        ni omejitve  ((*1))

                        Merilo 2: Biorazgradljivost kozmetičnih izdelkov, ki se izperejo

                        ni omejitve  ((*1))

                        ni omejitve  ((*1))

                        ni omejitve  ((*1))

                        ≥ 0,0100

                        ni omejitve  ((*1))

                        Merilo 3: Biorazgradljivost izdelkov, ki se ne odstranijo, in njihova strupenost za vodno okolje

                        ni omejitve  ((*1))

                        ni omejitve  ((*1))

                        ni omejitve  ((*1))

                        ≥ 0,0010

                        ni omejitve  ((*1))

                        Merilo 4: Izključene in omejene snovi

                        Merilo 4(a)(i): Omejitve za vhodne snovi, razvrščene v skladu z Uredbo (ES) št. 1272/2008 Evropskega parlamenta in Sveta (4) (ki se izperejo)

                        ≥ 0,0100  ((*2))

                        ≥ 0,0100  ((*2))

                        ≥ 0,0100

                        ≥ 0,0100

                        ≥ 0,0100

                        Merilo 4(a)(i): Omejitve za vhodne snovi, razvrščene v skladu z Uredbo (ES) št. 1272/2008 (ki se ne odstranijo)

                        ≥ 0,0010  ((*2))

                        ≥ 0,0010  ((*2))

                        ≥ 0,0010

                        ≥ 0,0010

                        ≥ 0,0010

                        Merilo 4(a)(ii): Omejitve za vhodne snovi, razvrščene v skladu z Uredbo (ES) št. 1272/2008 (rakotvorno, mutageno ali strupeno za razmnoževanje) (ki se izperejo in ki se ne odstranijo)

                        ni omejitve  ((*1))

                        ni omejitve  ((*1))

                        ni omejitve  ((*1))

                        ni omejitve  ((*1))

                        ni omejitve  ((*1))

                        Merilo 4(a)(iii): Razvrstitev izdelkov (ki se izperejo in ki se ne odstranijo)

                        ni omejitve  ((*1))

                        ni omejitve  ((*1))

                        ni omejitve  ((*1))

                        ni omejitve  ((*1))

                        ni omejitve  ((*1))

                        Merilo 4(b): Določene izključene snovi (ki se izperejo in ki se ne odstranijo)

                        ni omejitve  ((*1))

                        ni omejitve  ((*1))

                        ni omejitve  ((*1))

                        ni omejitve  ((*1))

                        ni omejitve  ((*1))

                        Merilo 4(c): Omejitve za snovi, ki vzbujajo veliko zaskrbljenost (ki se izperejo in ki se ne odstranijo)

                        ni omejitve  ((*1))

                        ni omejitve  ((*1))

                        ni omejitve  ((*1))

                        ni omejitve  ((*1))

                        ni omejitve  ((*1))

                        Merilo 4(d): Dišave (ki se izperejo)

                        n. r.

                        n. r.

                        ni omejitve  ((*1))

                        ≥ 0,0100

                        n. r.

                        Merilo 4(d): Dišave (ki se ne odstranijo)

                        n. r.

                        n. r.

                        ni omejitve  ((*1))

                        ≥ 0,0010

                        n. r.

                        Merilo 4(e): Konzervansi (ki se izperejo)

                        ni omejitve  ((*1))

                        n. r.

                        n. r.

                        ≥ 0,0100

                        n. r.

                        Merilo 4(e): Konzervansi (ki se ne odstranijo)

                        ni omejitve  ((*1))

                        n. r.

                        n. r.

                        ≥ 0,0010

                        n. r.

                        Merilo 4(f): Barvila (ki se izperejo)

                        n. r.

                        ni omejitve  ((*1))

                        n. r.

                        ≥ 0,0100

                        n. r.

                        Merilo 4(f): Barvila (ki se ne odstranijo)

                        n. r.

                        ni omejitve  ((*1))

                        n. r.

                        ≥ 0,0010

                        n. r.

                        Merilo 4(g): UV-filtri (ki se ne odstranijo)

                        n. r.

                        n. r.

                        n. r.

                        ≥ 0,0010

                        ni omejitve  ((*1))
                            ((*3))

                        Merilo 6: Trajnostno pridobivanje palmovega olja, olja iz palmovih jedrc in njunih derivatov

                        Merilo 6: Trajnostno pridobivanje palmovega olja, olja iz palmovih jedrc in njunih derivatov (ki se izperejo)

                        ni omejitve  ((*1))

                        ni omejitve  ((*1))

                        ni omejitve  ((*1))

                        ≥ 0,0100

                        ni omejitve  ((*1))

                        Merilo 6(a): Trajnostno pridobivanje palmovega olja, olja iz palmovih jedrc in njunih derivatov (ki se ne odstranijo)

                        ni omejitve  ((*1))

                        ni omejitve  ((*1))

                        ni omejitve  ((*1))

                        ≥ 0,0010

                        ni omejitve  ((*1))

                  V tej prilogi se uporabljajo naslednje opredelitve pojmov:

                        (1)

                        „aktivna snov“ pomeni vsoto organskih vhodnih snovi v izdelku (izraženo v gramih), razen vsebnosti vode v sestavinah (izražene v gramih), ki se izračuna na podlagi celotne sestave končnega izdelka. Anorganska sredstva za drgnjenje/poliranje niso vključena v izračun aktivne snovi;

                        (2)

                        „otroški izdelki“ pomenijo izdelke, ki se tržijo za uporabo do starosti 12 let, in izdelke, ki se tržijo kot „družinski izdelki“;

                        (3)

                        „vhodne snovi“ pomenijo vse snovi v kozmetičnem izdelku, vključno z aditivi (npr. konzervansi in stabilizatorji) v surovinah. Snovi, za katere je znano, da se sproščajo iz vhodnih novi (npr. formaldehid iz konzervansov in arilamin iz azobarvil in azopigmentov), se prav tako štejejo za vhodne snovi. Ostanki, onesnaževala, kontaminanti, stranski proizvodi itd. iz proizvodnje, vključno s proizvodnjo surovin, ki ostanejo v surovinah ≥ 1 000 ppm (≥ 0,1000 mas. % ≥ 1 000 mg/kg), se vedno štejejo za vhodne snovi, ne glede na koncentracijo v končnem izdelku;

                        (4)

                        „nečistoče“ pomenijo ostanke, onesnaževala, kontaminante, stranske proizvode itd. iz proizvodnje, vključno s proizvodnjo surovin, ki ostanejo v surovini/sestavini in/ali končnem izdelku v koncentracijah, manjših od 100 ppm (0,0100 mas. %, 100 mg/kg) v izdelku, ki se izpere, in manjših od 10 ppm (0,0010 mas. %, 10,0 mg/kg) v izdelku, ki se ne odstrani;

                        (5)

                        „mikroplastika“ pomeni delce velikosti manj kot 5 mm iz netopne makromolekularne plastike, pridobljene z enim od naslednjih postopkov: (a) s postopkom polimerizacije, kot je poliadicija ali polikondenzacija, ali podobnim postopkom, v katerem se uporabljajo monomeri ali druge izhodne snovi; (b) s kemično modifikacijo naravnih ali sintetičnih makromolekul; (c) z mikrobno fermentacijo;

                        (6)

                        „primarna embalaža“ pomeni embalažo, ki je v neposrednem stiku z vsebino in je zasnovana tako, da je najmanjša prodajna enota za distribucijo do končnega uporabnika ali potrošnika na prodajnem mestu;

                        (7)

                        „nanomaterial“ pomeni netopen ali biološko obstojen in namenoma proizveden material z eno ali več zunanjimi dimenzijami ali notranjo strukturo v merilu od 1 do 100 nm v skladu z Uredbo (ES) št. 1223/2009 (5);

                        (8)

                        „sekundarna embalaža“ pomeni embalažo, ki jo je mogoče odstraniti z izdelka, ne da bi to vplivalo na njegove lastnosti, in ki na prodajnem mestu predstavlja paket določenega števila prodajnih enot, ki se končnemu uporabniku ali potrošniku lahko proda kot celota ali pa služi le kot sredstvo za napolnitev polic na prodajnem mestu;

                        (9)

                        „snovi, za katere je bilo opredeljeno, da imajo lastnosti endokrinih motilcev“ pomenijo snovi, za katere je bilo ugotovljeno, da imajo lastnosti endokrinih motilcev (za zdravje ljudi in/ali okolje) v skladu s členom 57(f) Uredbe (ES) št. 1907/2006 Evropskega parlamenta in Sveta (6) (seznam kandidatnih snovi, ki vzbujajo veliko zaskrbljenost in za katere je treba pridobiti avtorizacijo), ali v skladu z Uredbo (EU) št. 528/2012 (7) ali Uredbo (ES) št. 1107/2009 (8) Evropskega parlamenta in Sveta.

                  MERILA ZA PODELITEV ZNAKA EU ZA OKOLJE KOZMETIČNIM IZDELKOM

               Merilo 1 –   Strupenost za vodne organizme: volumen kritične razredčitve (CDV) izdelkov, ki se izperejo

            Skupna strupenost izdelka, ki se izpere, pri volumnu kritične razredčitve (CDV), kot je določena v preglednici 2, ne presega naslednjih mejnih vrednosti:

               Preglednica 2

               Mejne vrednosti CDV

                        Izdelek

                        CDV (l/g aktivne snovi)

                        Šamponi, mila, pripravki za prhanje, mila za britje in zobna pasta (v trdni obliki)

                        2 200

                        Tekoča mila in pripravki za prhanje

                        10 000

                        Šamponi (v tekoči obliki)

                        11 000

                        Ženski higienski kozmetični izdelki

                        12 000

                        Balzami za lase

                        12 000

                        Izdelki za oblikovanje in nego las, ki se izperejo (barve za lase)

                        12 000

                        Izdelki za nego kože, ki se izperejo (sredstva za odstranjevanje odmrle kože)

                        12 000

                        Pene za britje, geli za britje, kreme za britje

                        12 000

                        Zobna pasta in ustna vodica

                        12 000

                        Drugi izdelki, ki se izperejo

                        12 000

                  CDV se izračuna z uporabo naslednje enačbe:
            CDV = ∑ CDV (vhodna snov i) = ∑ masa (i) x DF (i) x 1000/TF kronični (i)
            Pri čemer je:

                        masa (i)

                        –

                        masa vhodne snovi (v gramih) na 1 gram aktivne snovi (tj. standardizirana masa, ki jo vhodna snov prispeva aktivni snovi);

                        DF (i)

                        –

                        razgradni faktor dodane vhodne snovi;

                        TF kronični (i)

                        –

                        faktor strupenosti dodane vhodne snovi (v miligramih/liter).

               Ocenjevanje in preverjanje:
               vložnik predloži izračun vrednosti CDV izdelka. Preglednica za izračun vrednosti CDV je na voljo na spletnem mestu znaka EU za okolje. Vrednosti DF (razgradni faktor) in TF (faktor strupenosti) kronični sta taki, kot sta navedeni v delu A seznama DID. Če vhodna snov ni navedena v delu A seznama DID, vložnik določi vrednosti na podlagi smernic, opisanih v delu B seznama DID, in priloži pripadajočo dokumentacijo (za več informacij glej Dodatek).

               Merilo 2 –   Biorazgradljivost izdelkov, ki se izperejo

            (a)
                  Biorazgradljivost površinsko aktivnih snovi

            Vse površinsko aktivne snovi so lahko biorazgradljive v aerobnih pogojih in biorazgradljive v anaerobnih pogojih.
            Naslednje snovi so izvzete iz zahteve za anaerobno biorazgradljivost:
            površinsko aktivne snovi s funkcijo čiščenja in/ali penjenja v zobnih pastah.
            (b)
                  Biorazgradljivost organskih vhodnih snovi

            Vsebnost vseh organskih vhodnih snovi v izdelku, ki niso aerobno biorazgradljive (niso lahko biorazgradljive) (aNBO) ali niso anaerobno biorazgradljive (anNBO), ne presega mejnih vrednosti iz preglednice 3:

               Preglednica 3

               Mejne vrednosti za aNBO in anNBO

                        Izdelek

                        aNBO (mg/g aktivne snovi)

                        anNBO (mg/g aktivne snovi)

                        Šamponi, mila, pripravki za prhanje in zobna pasta (v trdni obliki)

                        5

                        5

                        Trda mila za britje

                        10

                        10

                        Ženski higienski kozmetični izdelki

                        15

                        15

                        Balzami za lase

                        15

                        15

                        Tekoča mila in pripravki za prhanje

                        15

                        15

                        Izdelki za oblikovanje in nego las, ki se izperejo (barve za lase)

                        15

                        15

                        Izdelki za nego kože, ki se izperejo (sredstva za odstranjevanje odmrle kože)

                        15

                        15

                        Šampon (v trdni obliki)

                        20

                        20

                        Zobne paste, ustne vodice

                        15

                        15

                        Pene za britje, geli za britje, kreme za britje

                        70

                        40

                        Drugi izdelki, ki se izperejo

                        15

                        15

               Ocenjevanje in preverjanje:
               vložnik predloži dokumentacijo glede biorazgradljivosti površinsko aktivnih snovi in izračun aNBO in anNBO za izdelek. Preglednica za izračun vrednosti aNBO in anNBO je na voljo na spletnem mestu znaka EU za okolje.

               Referenčne vrednosti biorazgradljivosti za površinsko aktivne snovi ter za aNBO in anNBO organskih vhodnih snovi se povzamejo po seznamu DID. Za vhodne snovi, ki niso navedene na seznamu DID, se predložijo ustrezne informacije iz literature ali drugih virov ali ustrezni rezultati preskusov ter izjava toksikologa, ki dokazujejo, da so te snovi aerobno in anaerobno biorazgradljive, kot je opisano v Dodatku.

               Če dokumentacija v skladu z zgornjimi zahtevami ni na voljo, se lahko vhodna snov, ki ni površinsko aktivna snov, izvzame iz zahteve glede anaerobne biorazgradljivosti, če je izpolnjen eden od naslednjih pogojev:

                        1.

                           Snov je lahko razgradljiva in ima nizko stopnjo adsorpcije (A < 25 %)

                        2.

                           Snov je lahko razgradljiva in ima visoko stopnjo desorpcije (D > 75 %).

                        3.

                           Snov je lahko razgradljiva in se ne kopiči v organizmih.

               Preskušanje adsorpcije/desorpcije se lahko opravi v skladu s smernicami 106 Organizacije za gospodarsko sodelovanje in razvoj (OECD).

               Merilo 3 –   Strupenost izdelkov, ki se ne odstranijo, za vodno okolje in njihova biorazgradljivost

            Vsaj 95 % masnega deleža skupne vsebnosti organskih vhodnih snovi:

                        —

                        je lahko biorazgradljivih (OECD 301 A-F) in/ali

                        —

                        ima najnižjo strupenost za vodno okolje NOEC/ECx > 0,1 mg/l ali EC/LC50 > 10,0 mg/l ter se ne kopiči v organizmih in/ali

                        —

                        ima najnižjo strupenost za vodno okolje NOEC/ECx > 0,1 mg/l ali EC/LC50 > 10,0 mg/l ter bi lahko bilo biorazgradljivih (OECD 302 A-C) in/ali

                        —

                        ima najnižjo strupenost za vodno okolje NOEC/ECx > 0,1 mg/l ali EC/LC50 > 10,0 mg/l ter ni biološko dostopnih (molekulska masa > 700 g/mol).

                  UV-filtri v izdelkih, ki se ne odstranijo, s funkcijo zaščite pred soncem, so izvzeti iz te zahteve.

               Ocenjevanje in preverjanje:
               vložnik predloži dokumentacijo glede biorazgradljivosti in vrednosti strupenosti za vodno okolje.

               Za vhodne snovi, ki niso vključene na seznam DID, se predložijo ustrezne informacije iz literature ali drugih virov ali ustrezni rezultati preskusov, iz katerih so razvidne specifikacije glede biorazgradljivosti/strupenosti/zmožnosti za kopičenje v organizmih/biološko dostopnost, kot je opisano v Dodatku.

               Merilo 4 –   Izključene in omejene snovi

            4(a)
                  Omejitve za vhodne snovi, razvrščene v skladu z Uredbo (ES) št. 1272/2008

                        (i)

                        Če niso izvzete v skladu s preglednico 5, izdelek ne vsebuje snovi, ki v skladu z Uredbo (ES) št. 1272/2008 izpolnjujejo merila za razvrstitev v razrede in kategorije nevarnosti ter so jim dodeljene povezane oznake stavkov o nevarnosti iz preglednice 4, v koncentracijah, enakih ali višjih od 0,0100 % masnega deleža za izdelke, ki se izperejo, in 0,0010 % masnega deleža za kozmetične izdelke, ki se ne odstranijo.

                  Splošne ali posebne mejne koncentracije, določene v skladu s členom 10 Uredbe (ES) št. 1272/2008, prevladajo nad zgoraj navedeno mejno vrednostjo, če so strožje od nje.

               Preglednica 4

               Razredi in kategorije nevarnosti ter z njimi povezane oznake stavkov o nevarnosti, za katere se uporablja omejitev

                              Akutna strupenost

                        Kategoriji 1 in 2

                        Kategorija 3

                        H300: Smrtno pri zaužitju

                        H301: Strupeno pri zaužitju

                        H310: Smrtno v stiku s kožo

                        H311: Strupeno v stiku s kožo

                        H330: Smrtno pri vdihavanju

                        H331: Strupeno pri vdihavanju

                        H304: Pri zaužitju in vstopu v dihalne poti je lahko smrtno

                        EUH070: Strupeno ob stiku z očmi

                              Specifična strupenost za ciljne organe

                        Kategorija 1

                        Kategorija 2

                        H370: Škoduje organom

                        H371: Lahko škoduje organom

                        H372: Škoduje organom pri dolgotrajni ali ponavljajoči se izpostavljenosti

                        H373: Lahko škoduje organom pri dolgotrajni ali ponavljajoči se izpostavljenosti

                              Preobčutljivost dihal in kože

                            ((*1))

                        Kategorija 1A

                        Kategorija 1B

                        H317: Lahko povzroči alergijski odziv kože

                        H317: Lahko povzroči alergijski odziv kože

                        H334: Lahko povzroči simptome alergije ali astme ali težave z dihanjem pri vdihavanju

                        H334: Lahko povzroči simptome alergije ali astme ali težave z dihanjem pri vdihavanju

                              Nevarno za vodne organizme

                        Kategoriji 1 in 2

                        Kategoriji 3 in 4

                        H400: Zelo strupeno za vodne organizme

                        H412: Škodljivo za vodne organizme, z dolgotrajnimi učinki

                        H410: Zelo strupeno za vodne organizme, z dolgotrajnimi učinki

                        H413: Lahko ima dolgotrajne škodljive učinke na vodne organizme

                        H411: Strupeno za vodne organizme, z dolgotrajnimi učinki

                              Nevarno za ozonski plašč

                        H420 Škodljivo za javno zdravje in okolje zaradi uničevanja ozona v zgornji atmosferi

               Preglednica 5

               Odstopanja od omejitev za vhodne snovi, razvrščene v skladu z Uredbo (ES) št. 1272/2008, in pogoji, ki se uporabljajo

                        Vrsta snovi

                        Uporaba

                        Razred in kategorija nevarnosti ter z njima povezana oznaka stavka o nevarnosti, za katere se uporablja odstopanje

                        Pogoji za odstopanje

                        Površinsko aktivne snovi

                        Izdelki, ki se izperejo, in izdelki, ki se ne odstranijo

                        H412: Škodljivo za vodne organizme, z dolgotrajnimi učinki

                        Skupna koncentracija < 20 mas. % v končnem izdelku

                        Natrijev fluorid

                        Izdelki za ustno higieno, ki se izperejo

                        H301: Strupeno pri zaužitju

                        Le pri izdelkih za ustno higieno (ustna vodica in zobna pasta)

                        (ii)

                        Če niso izvzete v skladu s preglednico 7, snovi, ki izpolnjujejo merila za razvrstitev s stavki o nevarnosti iz preglednice 6, niso prisotne ne v končnem izdelku ne v njegovih sestavinah, ne glede na njihovo koncentracijo.

                           Preglednica 6

                           Razredi in kategorije nevarnosti ter z njimi povezane oznake stavkov o nevarnosti, za katere se uporablja izključitev

                                          Rakotvorno, mutageno ali strupeno za razmnoževanje

                                    Kategoriji 1A in 1B

                                    Kategorija 2

                                    H340: Lahko povzroči genetske okvare

                                    H341: Sum povzročitve genetskih okvar

                                    H350: Lahko povzroči raka

                                    H351: Sum povzročitve raka

                                    H350i: Lahko povzroči raka pri vdihavanju

                                    H360F: Lahko škoduje plodnosti

                                    H361f: Sum škodljivosti za plodnost

                                    H360D: Lahko škoduje nerojenemu otroku

                                    H361d: Sum škodljivosti za nerojenega otroka

                                    H360FD: Lahko škoduje plodnosti, lahko škoduje nerojenemu otroku

                                    H361fd: Sum škodljivosti za plodnost, sum škodljivosti za nerojenega otroka

                                    H360Fd: Lahko škoduje plodnosti, sum škodljivosti za nerojenega otroka

                                    H362: Lahko škoduje dojenim otrokom

                                    H360Df: Lahko škoduje nerojenemu otroku, sum škodljivosti za plodnost

                           Preglednica 7

                           Odstopanja od omejitev za snovi, razvrščene kot rakotvorne, mutagene ali strupene za razmnoževanje v skladu z Uredbo (ES) št. 1272/2008, in pogoji, ki se uporabljajo

                                    Vrsta snovi

                                    Uporaba

                                    Razred in kategorija nevarnosti ter z njima povezana oznaka stavka o nevarnosti, za katere se uporablja odstopanje

                                    Pogoji za odstopanje

                                    Titanov dioksid (v nanoobliki)

                                    UV-filtri v izdelkih, ki se ne odstranijo, s funkcijo zaščite pred soncem

                                    H351: Sum povzročitve raka

                                    Biti mora v skladu s SCCS/1516/13, SCCS/1580/16 in SCCS/1583/17. Ne sme se uporabiti v obliki praška ali razpršila.

                        (iii)

                        Vhodne snovi, ki so v skladu z Uredbo (ES) št. 1272/2008 razvrščene kot okolju nevarne, so lahko v izdelku prisotne do največ:
                        100 c [H410] + 10 c [H411] + c [H412] ≤ 2,5 %
                        Pri čemer je c delež izdelka, izmerjen kot masni delež, sestavljen iz razvrščene snovi.
                        Uporabljajo se naslednja izvzetja:

                                    —

                                    cinkove spojine (razvrščene kot H410) so lahko prisotne v mazilu/kremi iz cinka, ki se trži kot izdelek za zdravljenje razdražene kože, do največ 25 % in so v teh primerih lahko izvzete iz izračuna,

                                    —

                                    površinsko aktivne snovi, razvrščene kot H412, so izvzete iz zahteve.

                  Merilo 4(a) se ne uporablja za snovi, zajete v členu 2(7)(a) in (b) Uredbe (ES) št. 1907/2006, ki določa merila za izvzetje snovi iz prilog IV in V k navedeni uredbi iz zahtev v zvezi z registracijo, nadaljnjimi uporabniki in evalvacijo. Za ugotovitev, ali se navedeno izvzetje uporablja, vložnik preveri vse snovi in zmesi v končnem izdelku.
            4(b)
                  Določene izključene snovi

            Naslednje snovi se, ne glede na koncentracijo, ne vključijo v izdelek niti kot del sestave niti kot del katere koli zmesi, vključene v sestavo, niti kot nečistoče:

                        (i)

                        alkil fenol etoksilati (APE) in drugi derivati alkil fenola [1];

                        (ii)

                        butiliran hidroksitoluen (BHT) [2] in butiliran hidroksianizol (BHA);

                        (iii)

                        dietanolamid kokosovih maščobnih kislin;

                        (iv)

                        deltametrin;

                        (v)

                        dietilen triamin pentaocetna kislina (DTPA) in njene soli;

                        (vi)

                        etilendiamin tetraocetna kislina (EDTA) in njene soli ter fosfonati, ki niso lahko biorazgradljivi [3];

                        (vii)

                        mikroplastika in plastične mikrokroglice;

                        (viii)

                        nasičeni ogljikovodiki mineralnih olj in aromatski ogljikovodiki mineralnih olj v izdelkih za nego ustnic, kadar se ne upoštevajo priporočila (9) združenja Cosmetics Europe za mineralna olja;

                        (ix)

                        nanomateriali, razen če se uporabljajo v skladu s pogoji za posebne nanomateriale iz prilog III, IV in VI k Uredbi (ES) št. 1223/2009;

                        (x)

                        nitromošusi in policiklične mošusove spojine;

                        (xi)

                        perfluorirane in polifluorirane snovi;

                        (xii)

                        ftalati;

                        (xiii)

                        rezorcinol;

                        (xiv)

                        natrijev hipoklorit, kloramin in natrijev klorit;

                        (xv)

                        natrijev lavril sulfat (SLS) v zobnih pastah;

                        (xvi)

                        natrijev fosfat, dihidrat; dinatrijev fosfat, heptahidrat; trinatrijev ortofosfat in fosforjeva kislina, trinatrijeva sol, dodekahidrat [4];

                        (xvii)

                        snovi, za katere je bilo opredeljeno, da imajo lastnosti endokrinih motilcev;

                        (xviii)

                        naslednje dišave: benzil salicitat, butilfenil metilpropional, tetrametil acetiloktahidronaftaleni (OTNE);

                        (xix)

                        naslednja izoflavona: daidzein, genistein;

                        (xx)

                        naslednji konzervansi: benzalkonijev klorid, snovi, ki sproščajo formaldehid, izotiazolinoni, kojična kislina, parabeni, triklokarban, triklozan;

                        (xxi)

                        naslednji UV-filtri: benzofenon, benzofenon-1, benzofenon-2, benzofenon-3, benzofenon-4, benzofenon-5, etilheksil metoksicinamat, homosalat, oktokrilen;

                        (xxii)

                        trifenil fosfat.

               Opombe:

                        [1]

                        Ime snovi = „alkil fenol“ glede na: https://echa.europa.eu/sl/advanced-search-for-chemicals.

                        [2]

                        BHT se lahko še vedno uporablja v parfumih, če je skupna vsebnost BHT v parfumu nižja od 100 ppm, skupna koncentracija BHT v končnem izdelku pa pod 0,0010 mas. %.

                        [3]

                        Fosfonat, ki ni lahko biorazgradljiv, se še vedno lahko uporablja v trdnih izdelkih, ki se izperejo, v skupni koncentraciji do 0,0600 mas. %.

                        [4]

                        Te snovi so dovoljene, če so prisotne kot nečistoče, vendar le v skupni koncentraciji do 500 ppm v sestavi izdelka.

                  4(c)
                  Omejitve za snovi, ki vzbujajo veliko zaskrbljenost

            Snovi, ki izpolnjujejo merila iz člena 57 Uredbe (ES) št. 1907/2006 ter so opredeljene v skladu s postopkom, opisanim v členu 59 navedene uredbe in vključene na seznam kandidatnih snovi, ki vzbujajo veliko zaskrbljenost in za katere je treba pridobiti avtorizacijo, niso prisotne v izdelku ne glede na njihovo koncentracijo.
            4(d)
                  Dišave

                        (i)

                        Otroški izdelki ne vsebujejo dišav. Merilo 4(d)(i) se ne uporablja za zobne paste, ki se prodajajo za otroke.

                        (ii)

                        Izdelki, ki se tržijo kot „blagi/občutljivi“, ne vsebujejo dišav.

                        (iii)

                        Snovi, navedene v preglednici 13-1 mnenja ZOVP o dišavnih alergenih v kozmetičnih izdelkih (10), niso prisotne v izdelkih z znakom EU za okolje v koncentracijah, višjih od 0,0100 % v izdelkih, ki se izperejo, oziroma 0,0010 % v izdelkih, ki se ne odstranijo.

                        (iv)

                        Vsaka snov ali zmes, dodana izdelku kot dišava, se proizvede in obravnava v skladu s kodeksom ravnanja mednarodnega združenja za dišave (IFRA). Kodeks je na voljo na spletnem mestu združenja IFRA: http://www.ifrafragrance.org/. Proizvajalec upošteva priporočila v standardih IFRA glede meril za prepoved, omejitev rabe in določeno čistost materialov.

                  4(e)
                  Konzervansi

                        (i)

                        Konzervansi, razvrščeni kot H317 ali H334, so prepovedani ne glede na koncentracijo.

                        (ii)

                        Konzervansi v izdelku ne smejo sproščati snovi, ki so razvrščene v skladu z zahtevami merila 4(b), ali se razgraditi nanje.

                        (iii)

                        Izdelek lahko vsebuje konzervanse, če se ti ne kopičijo v organizmih. Šteje se, da se konzervans ne kopiči v organizmih, če je BCF < 500 ali log Kow < 4,0. Če sta znani vrednosti BCF in log Kow, se uporabi najvišja izmerjena vrednost.

                        (iv)

                        Konzervansi, ki se uporabljajo v izdelkih, ki pridejo v stik z usti (npr. zobna pasta, ustna vodica, izdelki za nego ustnic, lak za nohte), se odobrijo kot aditivi za živila v skladu z Uredbo (ES) št. 1333/2008 Evropskega parlamenta in Sveta (11).

                  4(f)
                  Barvila

                        (i)

                        Barvila, razvrščena kot H317 ali H334, so prepovedana ne glede na koncentracijo.

                        (ii)

                        Barvila v izdelku se ne kopičijo v organizmih. Šteje se, da se barvilo ne kopiči v organizmih, če je BCF < 500 ali log Kow < 4,0. Če sta znani vrednosti BCF in log Kow, se uporabi najvišja izmerjena vrednost. Če je barvilo odobreno za uporabo v živilih, ni treba predložiti dokazil o njegovi zmožnosti kopičenja v organizmih.

                        (iii)

                        Barvila, ki se uporabljajo v izdelkih, ki pridejo v stik z usti (npr. zobna pasta, ustna vodica, izdelki za nego ustnic, lak za nohte), se odobrijo kot aditivi za živila v skladu z Uredbo (ES) št. 1333/2008.

                        (iv)

                        Vsebnost barija, bizmuta, kadmija, kobalta, šestvalentnega kroma (krom VI), svinca in niklja, ki se pojavljajo kot nečistoče v dekorativni kozmetiki in barvah za lase, je omejena na koncentracije, nižje od 10 ppm. Vsebnost živega srebra, ki se pojavlja kot nečistoča v dekorativni kozmetiki in barvah za lase, je omejena na koncentracije, nižje od 1 ppm.

                  4(g)
                  UV-filtri

            UV-filtri se lahko dodajo le izdelkom, ki se ne odstranijo in so namenjeni zaščiti uporabnika pred soncem, npr. kremam za sončenje in večnamenskim izdelkom s funkcijo zaščite pred soncem. UV-filtri ščitijo le uporabnika, ne izdelka.
            UV-filtri v izdelku se ne kopičijo v organizmih (BCF < 500 / log Kow < 4,0) ali pa imajo najnižjo izmerjeno strupenost NOEC/ECx > 0,1 mg/l ali EC/LC50 > 10,0 mg/l.

               Ocenjevanje in preverjanje:
               vložnik predloži podpisano izjavo o skladnosti z vsemi zgoraj navedenimi podmerili, podprto z izjavami dobaviteljev, za merila 4(a)(ii), 4(e), 4(f) in 4(g); ter naslednja ustrezna dokazila:

               Za dokazovanje skladnosti s podmerili 4(a), 4(b) in 4(c) vložnik predloži:

                        (i)

                           varnostni list vsake snovi/zmesi in njene koncentracije v končnem izdelku;

                        (ii)

                           pisno potrditev, da so podmerila 4(a), 4(b) in 4(c) izpolnjena.

               Pri snoveh, ki so izvzete iz podmerila 4(a) (glej prilogi IV in V k Uredbi (ES) št. 1907/2006), za dokazovanje skladnosti v ta namen zadostuje izjava vložnika.

               Za nasičene ogljikovodike mineralnih olj in aromatske ogljikovodike mineralnih olj iz podmerila 4(b) se dokaže skladnost s priporočili7 združenja Cosmetics Europe za mineralna olja.

               Za podmerilo 4(c) se na datum vloge navede sklic na najnovejši seznam snovi, ki vzbujajo veliko zaskrbljenost (12).

               Za dokazovanje skladnosti s podmerilom 4(d) vložnik predloži podpisano izjavo o skladnosti, ki je po potrebi podprta z izjavo proizvajalca dišav.

               Za dokazovanje skladnosti s podmerilom 4(e) vložnik predloži: kopije varnostnih listov vseh dodanih konzervansov in informacije o njihovi vrednosti BCF in/ali log Kow.

               Za dokazovanje skladnosti s podmerilom 4(f) vložnik predloži: kopije varnostnih listov vseh dodanih barvil skupaj z informacijami o njihovi vrednosti BCF in/ali log Kow ali dokumentacijo, ki dokazuje, da so barvila odobrena za uporabo v živilih.

               Za dokazovanje skladnosti s podmerilom 4(g) vložnik predloži: kopije varnostnih listov vseh UV-filtrov skupaj z informacijami o njihovi vrednosti BCF in/ali log Kow ali najnižji razpoložljivi vrednosti NOEC/ECx/EC/LC50. Poleg tega se predloži izjava, da nano-TiO2, če je uporabljen, izpolnjuje pogoje iz Priloge VI k Uredbi (ES) št. 1223/2009.

               Navedena dokazila lahko pristojnim organom neposredno predloži tudi dobavitelj iz vložnikove dobavne verige za izdelek.

               Merilo 5 –   Embalaža

            Z izjemo zobne paste je najmanjša prostornina izdelka, ki se izpere, ki ga je treba certificirati, 150 ml.
            (a)
                  Primarna embalaža

            Primarna embalaža je v neposrednem stiku z vsebino.
            Med prodajo ni dovoljena dodatna embalaža za izdelek, npr. karton okoli plastenke, razen sekundarne embalaže za združitev izdelka in njegove ponovne polnitve ter izdelkov, ki vključujejo več elementov za njihovo uporabo. Za izdelke za domačo uporabo, ki se izperejo in se prodajajo s črpalko, ki jo je mogoče odpreti, ne da bi se pri tem uničila zasnova, se možnost ponovnega polnjenja zagotovi v enaki ali večji primarni embalaži.
            Opomba: Kartonske škatle, ki se uporabljajo za prevoz izdelkov v prodajalne na drobno, se ne štejejo za sekundarno embalažo.

               Ocenjevanje in preverjanje:
               vložnik predloži podpisano izjavo in ustrezna dokazila (npr. slike izdelkov, kakor se tržijo).

            (b)
                  Količnik učinka embalaže (PIR)

            Količnik učinka embalaže (PIR) je manjši od 0,20 g embalaže na gram izdelka za posamezno embalažo, v kateri se prodaja izdelek. Izdelki, pakirani v kovinskih aerosolnih posodah, so izvzeti iz te zahteve. PIR se izračuna (za vsako embalažo posebej) po naslednji enačbi:
            PIR = (W + (Wrefill × F) + N + (Nrefill × F))/(D + (Drefill × F))
            Pri čemer je:

                        W

                        –

                        masa embalaže (primarna + delež sekundarne [1], vključno z etiketami) (g);

                        Wrefill

                        –

                        masa embalaže za ponovno polnjenje (primarna + delež sekundarne [1], vključno z etiketami) (g);

                        N

                        –

                        masa neobnovljive + nereciklirane embalaže (primarna + delež sekundarne (1), vključno z etiketami) (g);

                        Nrefill

                        –

                        masa neobnovljive in nereciklirane embalaže za ponovno polnjenje (primarna + delež sekundarne (1), vključno z etiketami) (g);

                        D

                        –

                        masa izdelka v „osnovnem“ pakiranju (g);

                        Drefill

                        –

                        masa izdelka, dostavljenega za ponovno polnjenje (g);

                        F

                        –

                        število potrebnih ponovnih polnitev, da se doseže skupna količina, ki jo je mogoče ponovno polniti, pri čemer se to število izračuna po naslednji enačbi:
                        F = V × R/Vrefill

                  Pri čemer je:

                        V

                        –

                        prostornina osnovnega pakiranja (ml);

                        Vrefill

                        –

                        prostornina pakiranja za ponovno polnjenje (ml);

                        R

                        –

                        količina, ki jo je mogoče ponovno polniti. To je število možnih ponovnih polnitev osnovnega pakiranja. Če F ni celo število, se zaokroži navzgor do naslednjega celega števila.

                  Če ponovno polnjenje ni na voljo, se PIR izračuna po naslednji enačbi:
            PIR = (W + N)/D
            Proizvajalec navede število predvidenih ponovnih polnitev ali uporabi privzete vrednosti, in sicer R = 5 za plastično embalažo in R = 2 za kartonsko embalažo.
            Primarna embalaža, izdelana iz več kot 80 % recikliranih materialov, je izvzeta iz te zahteve.
            Za dekorativno kozmetiko se uporablja naslednje:
            PIR= Σ(packaging, + not-recycled,i) / 2* product, total ≤ 0.80
            pri čemer je:

                        Wpackaging, i

                        –

                        masa embalažne komponente i;

                        Wnon-recycled, i

                        –

                        masa nerecikliranega materiala v embalažni komponenti i (če v embalaži ni recikliranega materiala, je Wnon-recycled = Wpackaging);

                        Wproduct, total

                        –

                        masa končnega izdelka (embalaža in vsebina).

                           Opomba:[1]

                        Sorazmerna masa skupinske embalaže (npr. 50 % skupne mase skupinske embalaže, če se dva izdelka prodajata skupaj).

               Ocenjevanje in preverjanje:
               vložnik predloži izračun vrednosti PIR izdelka. Preglednica za ta izračun je na voljo na spletnem mestu znaka EU za okolje. Če se izdelek prodaja v različnih embalažah (npr. z različnimi prostorninami), se izračun predloži za vse velikosti embalaže, za katere se podeli znak EU za okolje. Vložnik predloži podpisano izjavo proizvajalca embalaže o vsebini popotrošniškega recikliranega materiala ali materiala iz obnovljivih virov v embalaži ter, če je to ustrezno, opis ponujenega sistema ponovnega polnjenja (vrste ponovnih polnitev, prostornina). Vložnik ali trgovec za odobritev embalaže za ponovno polnjenje dokaže, da so ponovne polnitve na voljo za nakup na trgu. Vložnik poskrbi za preverjanje in sledljivost popotrošniško recikliranega deleža pri tretjih osebah. Certifikati izvajalcev recikliranja v skladu s shemo certificiranja po standardu EN15343 se lahko uporabljajo za podporo preverjanju. Certifikati proizvodnje izdelkov za pretvornike v skladu s shemo certificiranja po modelu nadzorovanega združevanja, kakor je opisano v standardu EN15343, se lahko uporabljajo za podporo preverjanju.

            (c)
                  Informacije in zasnova primarne embalaže

            (i)   Informacije na primarni embalaži

               Odmerjanje in ponovno polnjenje:

            Vložniki na etiketi primarne embalaže navedejo pravi odmerek ali ustrezno količino ter naslednji stavek:

               „S pravilnim odmerjanjem izdelka zmanjšujemo vplive na okolje in prihranimo denar.“

            Ko za določen izdelek ni mogoče določiti pravilnega odmerka, ker je ta odvisen od potrošniških vidikov (npr. dolžine las), se uporabi naslednji stavek:

               „Skrbno odmerjajte izdelek, da se izognete prekomerni uporabi.“

            Če je izdelek mogoče ponovno napolniti, vložnik dopolni informacije s pozivom k uporabi ponovnih polnitev, da se zmanjšajo vplivi na okolje in prihrani denar.

               Informacije o ravnanju z izrabljenim izdelkom: v
            Vložniki vključijo stavek ali piktogram v zvezi z odstranjevanjem praznega izdelka (npr. „Ko je embalaža/posoda prazna, jo odvrzite v namenski smetnjak za recikliranje.“)

                           Opomba:

                        Izdelki, katerih mere ne omogočajo pravilnega prikaza informacij zaradi pomanjkanja prostora ali nečitljivosti besedila, so izvzeti iz te zahteve.

                  (ii)   Zasnova primarne embalaže

               Izdelki, ki se izperejo:
            Primarna embalaža je zasnovana tako, da:

                        (a)

                        se olajša pravilno odmerjanje s pomočjo črpalke [1] ali zagotovitvijo, da odprtina na vrhu ni preširoka. Ponovne polnitve so izvzete iz te zahteve;

                        (b)

                        se zagotovi, da je mogoče vsaj 95 % izdelka preprosto odstraniti iz posode. Preostala količina izdelka v posodi (R), ki mora biti manj kot 5 %, se izračuna po naslednji enačbi:
                        R = ((m2 – m3)/(m1 – m3)) × 100 (%)
                        Pri čemer je:

                                    m1

                                    –

                                    primarna embalaža in izdelek (g);

                                    m2

                                    –

                                    primarna embalaža in preostanek izdelka pri normalnih pogojih uporabe (g);

                                    m3

                                    –

                                    prazna in očiščena primarna embalaža (g).

                              Izdelki, ki se izperejo, pri katerih je mogoče primarno embalažo odpreti ročno in izločiti ostanek izdelka z dodajanjem vode, so izvzeti iz zahteve v točki (b).
                        Izdelki, ki se ne odstranijo:

                        (a)

                        Plastenke za balzam, ki se ne odstrani, morajo zagotavljati izločitev 90 % izdelka ali imeti pokrov, ki ga je mogoče odstraniti brez orodja.

                        (b)

                        Plastenke za kreme morajo zagotavljati izločitev 90 % izdelka ali imeti pokrov, ki ga je mogoče odstraniti brez orodja.

                  Preostala količina zadevnih izdelkov, ki se ne odstranijo, v posodi (R), ki mora biti manj kot 10 %, se izračuna po enačbi, določeni za izdelke, ki se izperejo.

                           Opomba: [1]

                        Pri tekočem milu za roke črpalka ali razpršilnik, ki se prodaja z izdelkom, ob pritisku do konca ne sme zagotoviti več kot 2 g (ali 3 ml) mila.

               Ocenjevanje in preverjanje:
               vložnik predloži opis naprave za odmerjanje (npr. shematski prikaz, slike ...), poročilo o preskusu z rezultati merjenja preostale količine kozmetičnega izdelka, ki se izpere, v embalaži in sliko embalaže izdelka visoke ločljivosti, na kateri so jasno razvidni stavki, navedeni v podmerilu 5(c)(i) (kjer je ustrezno). Vložnik predloži dokumentirana dokazila, kateri primer iz podmerila 5(c)(i) velja za njegove izdelke. Preskusni postopek za merjenje preostale količine je opisan v priročniku za uporabo, ki je na voljo na spletnem mestu znaka EU za okolje.

            (d)
                  Zasnova za recikliranje plastične embalaže

            Za olajšanje učinkovite reciklaže je plastična embalaža zasnovana brez potencialnih onesnaževal in nezdružljivih materialov, za katere je znano, da ovirajo ločevanje ali ponovno obdelavo ali zmanjšujejo kakovost reciklata. Etiketa ali ovitek, zapiralo in po potrebi pregradni premazi posamezno ali v kombinaciji ne smejo vsebovati materialov in komponent, navedenih v preglednici 8.
            Tube za zobno pasto, črpalke in aerosolne posode so izvzete iz te zahteve.

               Preglednica 8

               Materiali in komponente, ki so izključeni iz embalažnih elementov

                        Embalažni element

                        Izključeni materiali ali komponente (*1)

                        Etiketa ali ovitek

                                    —

                                    etiketa ali ovitek PS v kombinaciji z embalažo PET, PP ali HDPE

                                    —

                                    etiketa ali ovitek PVC v kombinaciji z embalažo PET, PP ali HDPE

                                    —

                                    etiketa ali ovitek PETG v kombinaciji z embalažo PET

                                    —

                                    etiketa ali ovitek PET (razen LDPET (<1 g/cm3)) v kombinaciji z embalažo PET

                                    —

                                    vsi drugi plastični materiali za ovitke/etikete z gostoto > 1 g/cm3, ki se uporabljajo z embalažo PET

                                    —

                                    vsi drugi plastični materiali za ovitke/etikete z gostoto < 1 g/cm3, ki se uporabljajo z embalažo PP ali HDPE

                                    —

                                    etikete ali ovitki, ki so metalizirani ali privarjeni na embalažo (etiketiranje v modelu)

                                    —

                                    etiketa PSL (občutljiva na pritisk), razen če se lepilo izloča v vodi v pogojih pranja med postopkom recikliranja

                                    —

                                    etiketa PET PSL, razen če se lepilo izloča v vodi v pogojih pranja med postopkom recikliranja in se ne aktivira znova

                        Zapiralo

                                    —

                                    zapiralo PS v kombinaciji z embalažo PET, PP ali HDPE

                                    —

                                    zapiralo PVC v kombinaciji z embalažo PET, PP ali HDPE

                                    —

                                    zapirala PETG in/ali material zapirala z gostoto več kot 1 g/cm3 v kombinaciji z embalažo PET

                                    —

                                    zapirala (ali njihovi deli) iz kovine, stekla, EVA

                                    —

                                    zapirala (ali njihovi deli) iz silikona. Izvzeta so silikonska zapirala z gostoto < 1 g/cm3 v kombinaciji z embalažo PET in silikonska zapirala z gostoto > 1 g/cm3 v kombinaciji z embalažo PP ali HDPE

                                    —

                                    kovinske folije ali tesnila, ki po odprtju izdelka ostanejo pritrjeni na plastenko ali zapiralo plastenke

                        Pregradni premazi

                                    —

                                    poliamid, EVOH, obložen z vezivnimi sloji iz polimera, drugačnega od tistega, ki se uporablja za embalažo, funkcionalni poliolefini, metalizirane pregrade in pregrade za blokiranje svetlobe

               Ocenjevanje in preverjanje:
               vložnik predloži podpisano izjavo o skladnosti, v kateri je navedena surovinska sestava embalaže, vključno s posodo, etiketo ali ovitkom, lepili, zapiralom in pregradnim premazom, skupaj z vzorcem primarne embalaže, ter podporno dokumentacijo proizvajalca.

               Merilo 6 –   Trajnostno pridobivanje palmovega olja, olja iz palmovih jedrc in njunih derivatov

            V posebnem primeru obnovljivih sestavin, izdelanih ali pridobljenih iz palmovega olja ali olja iz palmovih jedrc, mora celoten masni delež uporabljenih obnovljivih sestavin izpolnjevati zahteve glede trajnostne proizvodnje iz sheme certificiranja, ki je organizacija, sestavljena iz več deležnikov in ima številne člane, vključno z nevladnimi organizacijami, industrijo, finančnimi institucijami in vlado, ter se ukvarja z okoljskimi vplivi na tla, biotsko raznovrstnost, zaloge organskega ogljika in ohranjanje naravnih virov.

               Ocenjevanje in preverjanje:
               da se dokaže skladnost, se predložijo dokazi v obliki certifikatov skrbniške verige tretje osebe, ki dokazujejo, da surovine, uporabljene v izdelku ali njegovi proizvodnji, izvirajo iz trajnostno upravljanih nasadov. Za palmovo olje in olje iz palmovih jedrc se sprejmejo certifikati sistema Okrogla miza o trajnostnem palmovem olju (Roundtable for Sustainable Palm Oil, RSPO) ali katere koli enakovredne ali strožje sheme trajnostne proizvodnje, ki dokazujejo skladnost s katerim koli od naslednjih modelov:

                        —

                           do 1. januarja 2025: sistem ohranjanja identitete, ločevanja in masne bilance;

                        —

                           po 1. januarju 2025: sistem ohranjanja identitete in ločevanja.

               Za derivate palmovega olja in olja iz palmovih jedrc se sprejmejo certifikati sistema RSPO ali katere koli enakovredne ali strožje sheme trajnostne proizvodnje, ki dokazujejo skladnost s katerim koli od naslednjih modelov: sistem ohranjanja identitete, ločevanja in masne bilance.

               Za palmovo olje, olje iz palmovih jedrc in njune derivate se predložijo izračun bilance in/ali računi/dobavnice proizvajalca surovin, ki kažejo, da delež certificiranih surovin ustreza količini certificiranega palmovega olja, olja iz palmovih jedrc in/ali njunih derivatov. Namesto tega se lahko predloži izjava proizvajalca surovin, ki dokazuje, da so vso kupljeno palmovo olje, olje iz palmovih jedrc in/ali njuni derivati certificirani. Pristojni organi vsako leto preverijo veljavnost certifikatov za vsak certificiran izdelek/sestavino [1].

                           Opomba: [1]

                        Preverjanje se lahko opravi prek spletnega mesta RSPO, kjer je prikazan status certifikata v realnem času: https://www.rspo.org/certification/search-for-supply-chain-certificate-holders.

               Merilo 7 –   Primernost za uporabo

            Sposobnost izdelka, da izpolnjuje svojo primarno funkcijo (npr. čiščenje, regeneracija las) in vse navedene sekundarne funkcije (npr. delovanje proti prhljaju, zaščita barve, blago/občutljivo delovanje), se dokaže z laboratorijskimi preskusi ali preskusom, ki ga opravijo potrošniki. Preskusi se opravijo v skladu s „Smernicami za ocenjevanje učinkovitosti kozmetičnih izdelkov“ (Guidelines for the Evaluation of the Efficacy of Cosmetic Products) (13) in navodili v priročniku za uporabo, ki je na voljo na spletnem mestu znaka EU za okolje.
            Preskusi se izvedejo na odmerku, ki ga navede vložnik [1]. Preskusi se opravijo vsaj v zvezi z učinkovitostjo/zmogljivostjo izdelka in enostavnostjo uporabe. Če je na voljo priznani standardiziran laboratorijski preskus (na primer Priporočilo Komisije 2006/647 (14) o učinkovitosti izdelkov za zaščito pred soncem), se uporabi ta preskus, preskusi, ki jih opravijo potrošniki, pa se ne štejejo za enakovredne. Preskusi privedejo do sklepa, ki jasno navaja, kako rezultati preskusa dokazujejo posamezni preskušeni parameter/lastnost.
            Če so na voljo nacionalne smernice o vsebnosti fluora v zobni pasti, se upoštevajo. Zobne paste brez fluora, za katere je neodvisna stranka ocenila, da nudijo enako zaščito kot zobne paste s fluorom, so izvzete.
            Laboratorijski preskusi vključujejo najmanj naslednje parametre:

                        —

                        kako/zakaj je bila izbrana preskusna metoda in kako jo je mogoče uporabiti za dokumentiranje učinkovitosti/kakovosti izdelka,

                        —

                        parametre in/ali lastnosti, ki so bili preskušeni, in razloge za njihovo izbiro.

                  Če laboratorijski preskusi niso na voljo, se lahko uporabijo preskusi, ki jih opravijo potrošniki. Pri preskusih, ki jih opravijo potrošniki, se potrošnike vpraša o učinkovitosti/zmogljivosti izdelka v primerjavi z enakovrednim vodilnim izdelkom na trgu. Vprašanja za potrošnike zajemajo vsaj naslednje vidike:

                        (1)

                        Kako dobro deluje izdelek v primerjavi z enakim odmerkom vodilnega izdelka na trgu?

                        (2)

                        Kako enostavno je nanesti izdelek (za izdelke, ki se izperejo) na lase in/ali kožo ter ga odstraniti z las in/ali kože v primerjavi z vodilnim izdelkom na trgu?

                  Preskusi, ki jih opravijo potrošniki, vključujejo najmanj 20 potrošnikov, pri čemer jih mora biti vsaj 80 % najmanj tako zadovoljnih z zadevnim izdelkom kot z enakovrednim vodilnim izdelkom na trgu.

                           Opomba: [1]

                        Uporabljeni odmerek mora biti enak odmerku, določenemu v merilu 5(c)(i). Če v merilu 5(c)(i) ni mogoče določiti pravilnega odmerka, vložnik navede odmerek, uporabljen za izvedbo preskusa, in utemelji izbiro.

               Ocenjevanje in preverjanje:
               vložnik dokumentira preskusni protokol (laboratorijski preskus(-i) ali preskus, ki ga opravijo potrošniki), v skladu s katerim je preskušal učinkovitost izdelka. Vložnik predloži rezultate tega protokola, ki dokazujejo, da izdelek izpolnjuje primarne in sekundarne funkcije, navedene na etiketi ali embalaži izdelka.

               Laboratorijski preskusi, opravljeni v skladu z Uredbo (ES) št. 1223/2009 in Uredbo Komisije (EU) št. 655/2013 (15)
               , se lahko uporabijo za dokazovanje, da izdelek izpolnjuje svojo primarno funkcijo in katero koli sekundarno navedeno funkcijo. Za dokazovanje predhodno dokazane funkcije ni treba izvajati novih posebnih preskusov.

               Merilo 8 –   Informacije, navedene na znaku EU za okolje za kozmetične izdelke

            Neobvezna etiketa s poljem za besedilo vsebuje naslednje informacije:

                        —

                        „Izpolnjuje stroge zahteve glede škodljivih snovi“,

                        —

                        „Opravljen preskus učinkovitosti“,

                        —

                        „Manj odpadne embalaže“.

                  Vložnik upošteva navodila za pravilno uporabo logotipa znaka EU za okolje, navedena v Smernicah za uporabo logotipa znaka EU za okolje:
            http://ec.europa.eu/environment/ecolabel/documents/logo_guidelines.pdf

               Ocenjevanje in preverjanje:
               vložnik predloži izjavo o skladnosti s tem merilom in priloži sliko embalaže izdelka visoke ločljivosti, na kateri so jasno razvidni znak, registracijska številka/številka licence, po potrebi pa tudi navedbe, ki so lahko prikazane skupaj z znakom.

               (1)  http://ec.europa.eu/environment/ecolabel/documents/did_list/didlist_part_a_sl.pdf,
            http://ec.europa.eu/environment/ecolabel/documents/did_list/didlist_part_b_sl.pdf

               (2)  Št. DID je številka vhodne snovi na seznamu DID.

               (3)  Uredba (ES) št. 1907/2006 Evropskega parlamenta in Sveta z dne 18. decembra 2006 o registraciji, evalvaciji, avtorizaciji in omejevanju kemikalij (REACH) ter o ustanovitvi Evropske agencije za kemikalije in o spremembi Direktive 1999/45/ES ter o razveljavitvi Uredbe Sveta (EGS) št. 793/93 in Uredbe Komisije (ES) št. 1488/94 ter Direktive Sveta 76/769/EGS in direktiv Komisije 91/155/EGS, 93/67/EGS, 93/105/ES in 2000/21/ES (UL L 396, 30.12.2006, str. 1).

               ((*1))  „Ni omejitve“ pomeni: ne glede na koncentracijo (analitična meja zaznavnosti) za vse snovi, razen za nečistoče, katerih koncentracija v končni sestavi ne presega 0,0100 mas. % deleža v izdelkih, ki se izperejo, ter 0,0010 mas. % v izdelkih, ki se ne odstranijo.

               ((*2))  Za konzervanse in barvila, razvrščene kot H317 in H334, pri pragu „ni omejitve“.

               ((*3))  Uporablja se samo za UV-filtre.

               (4)  Uredba (ES) št. 1272/2008 Evropskega parlamenta in Sveta z dne 16. decembra 2008 o razvrščanju, označevanju in pakiranju snovi ter zmesi, o spremembi in razveljavitvi direktiv 67/548/EGS in 1999/45/ES ter spremembi Uredbe (ES) št. 1907/2006 (UL L 353, 31.12.2008, str. 1).

               (5)  Uredba (ES) št. 1223/2009 Evropskega parlamenta in Sveta z dne 30. novembra 2009 o kozmetičnih izdelkih (UL L 342, 22.12.2009, str. 59).

               (6)  Uredba (ES) št. 1907/2006 Evropskega parlamenta in Sveta z dne 18. decembra 2006 o registraciji, evalvaciji, avtorizaciji in omejevanju kemikalij (REACH) ter o ustanovitvi Evropske agencije za kemikalije in o spremembi Direktive 1999/45/ES ter o razveljavitvi Uredbe Sveta (EGS) št. 793/93 in Uredbe Komisije (ES) št. 1488/94 ter Direktive Sveta 76/769/EGS in direktiv Komisije 91/155/EGS, 93/67/EGS, 93/105/ES in 2000/21/ES (UL L 396, 30.12.2006, str. 1).

               (7)  Uredba (EU) št. 528/2012 Evropskega parlamenta in Sveta z dne 22. maja 2012 o dostopnosti na trgu in uporabi biocidnih proizvodov (UL L 167, 27.6.2012, str. 1).

               (8)  Uredba (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (UL L 309, 24.11.2009, str. 1).

               ((*1))  Naslednje snovi so izvzete: encimi (vključno s stabilizatorji in konzervansi v encimski surovini), če so v tekoči obliki ali v obliki granulatnih kapsul; α-tokoferil acetat; amidoamin, ki je lahko vključen v koncentracijah do 0,3 mas. % kot nečistoča v kokamidopropil betainu (CAPB). V primeru barvil in konzervansov, uvrščenih v razred nevarnosti H317 ali H334, se zahteva uporablja ne glede na koncentracijo.

               (9)  https://www.cosmeticseurope.eu/files/3715/3907/8160/Recommendation_14_Mineral_Hydro_Carbons.pdf

               (10)  https://ec.europa.eu/health/scientific_committees/consumer_safety/docs/sccs_o_102.pdf

               (11)  Uredba (ES) št. 1333/2008 Evropskega parlamenta in Sveta z dne 16. decembra 2008 o aditivih za živila (UL L 354, 31.12.2008, str. 16).

               (12)  https://echa.europa.eu/sl/candidate-list-table

               (*1)  EVA – etilen vinil acetat, EVOH – etilen vinil alkohol, HDPE – polietilen z visoko gostoto, LDPET – polietilen tereftalat z nizko gostoto, PET – polietilen tereftalat, CPET – kristalni polietilen tereftalat, PETG – polietilen tereftalat, modificiran z glikolom, PP – polipropilen, PS – polistiren, PSL – etiketa, občutljiva na pritisk, PVC – polivinilklorid

               (13)  Na voljo na spletnem mestu: https://www.cosmeticseurope.eu/files/4214/6407/6830/Guidelines_for_the_Evaluation_of_the_Efficacy_of_Cosmetic_Products_-_2008.pdf.

               (14)  Priporočilo Komisije z dne 22. septembra 2006 o učinkovitosti izdelkov za zaščito pred soncem in s tem povezanimi trditvami proizvajalca.

               (15)  Uredba Komisije (EU) št. 655/2013 z dne 10. julija 2013 o določitvi skupnih meril za utemeljitev navedb, uporabljenih v zvezi s kozmetičnimi izdelki (UL L 190, 11.7.2013, str. 3).

            Dodatek

               Seznam iz podatkovne baze sestavin detergentov (DID)

            Seznam DID (del A) je seznam, ki vsebuje informacije o strupenosti za vodno okolje in biorazgradljivosti sestavin, ki se običajno uporabljajo v detergentih. Seznam vključuje informacije o strupenosti in biorazgradljivosti različnih snovi, ki se uporabljajo v pralnih in čistilnih sredstvih. Seznam ni izčrpen, vendar so v delu B seznama DID navedena navodila za določanje ustreznih parametrov izračuna za snovi, ki niso vključene na seznam DID (na primer faktor strupenosti (toxicity factor, TF) in razgradni faktor (degradation factor, DF), ki se uporabljata za izračun volumna kritične razredčitve). Seznam je splošni vir informacij, pri čemer se snovi na seznamu DID ne odobrijo samodejno za uporabo v izdelkih z znakom EU za okolje.
            Dela A in B seznama DID sta na voljo na spletnem mestu znaka EU za okolje:
            https://ec.europa.eu/environment/archives/ecolabel/pdf/did_list/didlist_part_a_sl.pdf
            https://ec.europa.eu/environment/archives/ecolabel/pdf/did_list/didlist_part_b_sl.pdf
            Za snovi, za katere ni podatkov o strupenosti za vodno okolje in biorazgradljivosti, se za oceno TF in DF lahko uporabljajo strukturne analogije s podobnimi snovmi. Take strukturne analogije odobri pristojni organ, ki podeljuje dovoljenja za uporabo znaka EU za okolje. V nasprotnem primeru se na podlagi spodnjih parametrov uporabi najslabši mogoči scenarij.
            Najslabši mogoči scenarij:

                        Akutna strupenost

                        Kronična strupenost

                        Razgradnja

                        Vhodna dodana snov

                        LC50/EC50

                        SF (akutni)

                        TF (akutni)

                        NOEC (1)

                        SF (kronični)  (1)

                        TF (kronični)

                        DF

                        Aerobna

                        Anaerobna

                        „Ime“

                        1 mg/l

                        10 000

                        0,0001

                        0,0001

                        1

                        P

                        N

               Dokumentacija o lahki biorazgradljivosti

            Za lahko biorazgradljivost se uporabijo naslednje preskusne metode:

                        (1)

                        do 1. decembra 2015:
                        preskusne metode za lahko biorazgradljivost iz Direktive Sveta 67/548/EGS (2), zlasti metode iz Priloge V.C4 k navedeni direktivi, ali enakovredne preskusne metode OECD 301 A-F ali enakovredni preskusi po ISO.
                        Za površinsko aktivne snovi se ne uporablja načelo 10-dnevnega okvira. Prag prepustnosti je 70 % za preskuse iz Priloge V.C4-A in C4-B k Direktivi 67/548/EGS (in enakovredne preskuse OECD 301 A in E ter enakovredne preskuse po ISO) in 60 % za preskuse C4-C, D, E in F (in enakovredne preskuse OECD 301 B, C, D in F ter enakovredne preskuse po ISO);
                        ali
                        preskusne metode iz Uredbe (ES) št. 1272/2008;

                        (2)

                        po 1. decembru 2015:
                        preskusne metode iz Uredbe (ES) št. 1272/2008.

               Dokumentacija o anaerobni biorazgradljivosti

            Referenčni preskus za anaerobno biorazgradljivost je EN ISO 11734, ECETOC št. 28 (junij 1988), OECD 311 ali enakovredna preskusna metoda, pri kateri se zahteva 60 % končne biorazgradljivosti v anaerobnih razmerah. Preskusne metode, ki simulirajo razmere v zadevnem anaerobnem okolju, se lahko uporabljajo tudi za dokazovanje, da je dosežena 60-odstotna končna biorazgradljivost v anaerobnih razmerah.

               Ekstrapolacija za snovi, ki niso vključene na seznam DID

            Za predložitev potrebne dokumentacije o anaerobni biorazgradljivosti vhodnih snovi, ki niso navedene na seznamu DID, se lahko uporabi naslednji pristop:

                        (1)

                        Uporabite smiselno ekstrapolacijo. Za ekstrapolacijo končne anaerobne biorazgradljivosti strukturno sorodnih površinsko aktivnih snovi uporabite rezultate preskusov, dobljene z eno vhodno sestavino. Če je bila anaerobna biorazgradljivost potrjena za eno površinsko aktivno snov (ali skupino homolognih spojin) s seznama DID, se lahko domneva, da je anaerobno biorazgradljiva tudi podobna druga vrsta površinsko aktivne snovi (na primer C12-15 A 1-3 EO sulfat [DID št. 8] je anaerobno biorazgradljiv, zato se podobna anaerobna biorazgradljivost lahko domneva za C12-15 A 6 EO sulfat). Če je anaerobna biorazgradljivost potrjena za površinsko aktivno snov z uporabo ustrezne preskusne metode, se lahko domneva, da je tudi podobna vrsta površinsko aktivne snovi anaerobno biorazgradljiva (na primer podatki iz literature, ki potrjujejo anaerobno biorazgradljivost površinsko aktivnih snovi, ki spadajo v skupino alkil ester amonijevih soli, se lahko uporabijo za dokazovanje podobne anaerobne biorazgradljivosti drugih kvartarnih amonijevih soli, ki vsebujejo estrske vezi v alkilni(-h) verigi(-ah)). Vendar velja tudi obratna domneva, da če se za strukturno podobno površinsko aktivno snov izkaže, da ni anaerobno razgradljiva, tudi podobna vrsta površinsko aktivne snovi ni anaerobno biorazgradljiva.

                        (2)

                        Opravite preskus za preverjanje anaerobne biorazgradljivosti. Če je potrebno novo preskušanje, opravite preskus za preverjanje z uporabo EN ISO 11734, ECETOC št. 28 (junij 1988), OECD 311 ali enakovredne metode.

                        (3)

                        Opravite preskus biorazgradljivosti z majhnim odmerkom. Če je potrebno novo preskušanje in se pri preskusu za preverjanje pojavijo težave (na primer inhibicija zaradi strupenosti preskušane snovi), ponovite preskus z majhnim odmerkom površinsko aktivne snovi in spremljajte razgradnjo z meritvami 14C ali kemičnimi analizami. Preskušanje z majhnim odmerkom se lahko opravi z uporabo OECD 308 (avgust 2000) ali enakovredne metode.

               Dokumentacija o kopičenju v organizmih

            Za kopičenje v organizmih se uporabijo naslednje preskusne metode:

                        (1)

                        do 1. marca 2009:
                        referenčni preskus za kopičenje v organizmih je OECD 107 ali 117 ali enakovreden preskus. Prag prepustnosti je < 500 ali log Kow < 4,0.
                        Preskus OECD 305 na ribah. Če je BCF < 500, se šteje, da se snov ne kopiči v organizmih. Če obstaja izmerjena vrednost BCF, se pri ocenjevanju zmožnosti snovi za kopičenje v organizmih vedno uporablja najvišja izmerjena vrednost BCF;

                        (2)

                        po 1. marcu 2009:
                        referenčni preskus za kopičenje v organizmih je OECD 107 ali 117 ali enakovreden preskus, pri čemer mora biti prag prepustnosti < 500 ali log Kow < 4,0.

               Dokumentacija o strupenosti za vodno okolje

                        Uporabi se najnižja razpoložljiva vrednost NOEC/ECx /EC/LC50. Če so na voljo kronične vrednosti, se uporabijo namesto akutnih.

                        Za akutno strupenost za vodno okolje se uporabijo preskusne metode št. 201, 202 in 203 (*1) v smernicah OECD za preskušanje kemikalij ali enakovredne preskusne metode.

                        Za kronično strupenost za vodno okolje se uporabijo preskusne metode št. 210 (*1), 211, 215 (*1) in 229 (*1) v smernicah OECD za preskušanje kemikalij ali enakovredne preskusne metode. OECD 201 se lahko uporabi kot kronični preskus, če so izbrane kronične končne točke.

               (1)  Če ni na voljo sprejemljivih podatkov o kronični strupenosti, sta ta stolpca prazna. V tem primeru se šteje, da je TF (kronični) enak TF (akutni).

               (2)  Direktiva Sveta 67/548/EGS z dne 27. junija 1967 o približevanju zakonov in drugih predpisov v zvezi z razvrščanjem, pakiranjem in označevanjem nevarnih snovi (UL L 196, 16.8.1967, str. 1).

               (*1)  Komisija je z marcem 2009 prepovedala preskušanje sestavin za kozmetične izdelke na živalih. Vendar za določanje strupenosti za vodno okolje prepoved zadeva samo preskušanje na ribah (ne vključuje nevretenčarjev). Tako se smernice OECD za preskušanje št. 203 (akutna strupenost – ribe), 210, 215 in 229 (kronična strupenost – ribe) ne bodo uporabljale za dokumentiranje akutne/kronične strupenosti. Rezultati preskusov akutne/kronične strupenosti na ribah, opravljenih pred marcem 2009, se lahko še vedno uporabljajo.

            PRILOGA II
            Merila za podelitev znaka EU za okolje izdelkom za nego živali
            OKVIR

               Cilji meril

            Merila za podelitev znaka EU za okolje so namenjena najboljšim izdelkom na trgu z vidika okoljske uspešnosti. Osredotočajo se na glavne vplive na okolje, povezane z življenjskim krogom teh izdelkov, in spodbujajo vidike krožnega gospodarstva.
            Namen meril je zlasti spodbujati izdelke, ki imajo omejene vplive v smislu strupenosti za okolje in biorazgradljivosti, ki lahko vsebujejo le omejeno količino nevarnih snovi, ki niso preskušani na živalih in pri katerih se uporablja manj embalaže, ki jo je mogoče enostavno reciklirati. Spodbuja se uporaba recikliranega materiala in embalaže z možnostjo ponovnega polnjenja.
            V ta namen merila:

                        (1)

                        določajo zahteve za omejitev skupne strupenosti za vodno okolje;

                        (2)

                        določajo zahteve za zagotovitev, da so sestavine biorazgradljive in ne ostanejo v vodi;

                        (3)

                        priznavajo in nagrajujejo izdelke z omejeno uporabo nevarnih snovi;

                        (4)

                        določajo zahteve, ki omogočajo največjo možno uporabo izdelka v posodi, spodbujajo zmanjšanje uporabe embalaže in spodbujajo recikliranje plastike;

                        (5)

                        priznavajo in nagrajujejo izdelke, ki vsebujejo obnovljive sestavine trajnostnega izvora;

                        (6)

                        zagotavljajo, da izdelek izpolnjuje določene zahteve glede kakovosti in zagotavlja zadovoljstvo uporabnikov;

                        (7)

                        določajo zahtevo po obveščanju potrošnikov o okoljskih koristih, povezanih z izdelkom, da bi se spodbudil njegov nakup;

                        (8)

                        določajo omejitve glede preskušanja na živalih.

                  Merila za podelitev znaka EU za okolje „izdelkom za nego živali“ so:

                        (1)

                        strupenost za vodne organizme: volumen kritične razredčitve (Critical Dilution Volume, CDV);

                        (2)

                        biorazgradljivost;

                        (3)

                        izključene in omejene snovi;

                        (4)

                        embalaža;

                        (5)

                        trajnostno pridobivanje palmovega olja, olja iz palmovih jedrc in njunih derivatov;

                        (6)

                        primernost za uporabo;

                        (7)

                        informacije, navedene na znaku EU za okolje.

               Ocenjevanje in preverjanje

            (a)   Zahteve

               Pri vsakem merilu so navedene posebne zahteve za ocenjevanje in preverjanje.

               Kadar mora vložnik predložiti izjave, dokumentacijo, analize, poročila o preskusih ali druge dokaze o skladnosti z merili, lahko ti po potrebi izvirajo od vložnika in/ali njegovih dobaviteljev in/ali njihovih dobaviteljev itd.

               Pristojni organi prednostno priznajo potrdila, ki so jih izdali organi, akreditirani po ustreznem harmoniziranem standardu za preskusne in kalibracijske laboratorije, in preverjanja, ki so jih opravili organi, akreditirani po ustreznem harmoniziranem standardu za organe, ki certificirajo izdelke, procese in storitve.

               Kadar je to primerno, se lahko uporabijo preskusne metode, ki niso navedene za posamezno merilo, če pristojni organ, ki ocenjuje vlogo, prizna njihovo enakovrednost.

               Po potrebi lahko pristojni organi zahtevajo dokazno dokumentacijo ter opravijo neodvisna preverjanja ali inšpekcijske preglede na kraju samem, da preverijo skladnost s temi merili.

               Spremembe pri dobaviteljih in proizvodnih obratih za izdelke, za katere je bil podeljen znak EU za okolje, se uradno sporočijo pristojnim organom skupaj s podpornimi informacijami, da se lahko preveri nadaljnje izpolnjevanje meril.

               Osnovni pogoj je, da izdelek izpolnjuje vse ustrezne pravne zahteve držav, v katerih je dan v promet. Vložnik predloži izjavo, da izdelek izpolnjuje to zahtevo.

               V Dodatku je naveden sklic na „Podatkovno bazo sestavin detergentov“ (v nadaljnjem besedilu: seznam DID (Detergent Ingredient Database)), v kateri so navedene sestavine, ki se najpogosteje uporabljajo pri proizvodnji detergentov in kozmetičnih izdelkov. Uporablja se za pridobivanje podatkov za izračune volumna kritične razredčitve (CDV) (merilo 1) in za oceno biorazgradljivosti (merilo 2) vhodnih snovi. Za snovi, ki niso vključene na seznam DID, so pripravljena navodila za izračun ali ekstrapolacijo ustreznih podatkov. Najnovejša različica seznama DID je na voljo na spletnem mestu znaka EU za okolje (1)
               ali spletnih mestih posameznih pristojnih organov.

               Pristojnemu organu se predloži seznam vseh vhodnih snovi v končnem izdelku z navedbo trgovskega imena (če obstaja), kemijskega imena, številke CAS, označbe mednarodne nomenklature za kozmetične sestavine (INCI), številke DID (2)
               (če obstaja), njihove funkcije, oblike in koncentracije v masnem deležu (z vodo in brez nje), ne glede na koncentracijo v sestavi končnega izdelka. Vse navedene snovi, ki so prisotne v obliki nanomaterialov, se jasno označijo na seznamu z besedo „nano“ v oklepaju.

               Za vsako navedeno snov se v skladu z Uredbo (ES) št. 1907/2006 Evropskega parlamenta in Sveta (3) predložijo varnostni listi. Če varnostni list za posamezno snov ni na voljo, ker je snov del zmesi, vložnik predloži varnostni list zmesi.

               Za oceno je potrebna tudi pisna potrditev vložnika, da so izpolnjena vsa merila.

               Opomba: Za kategorizacijo izdelka se uporabljajo etikete, navedbe in/ali navodila, ki spremljajo izdelek. Kadar se izdelek trži za različne namene, se izdelku dodeli tista kategorija, za katero veljajo strožja merila.

            (b)   Mejne vrednosti meritev

               Za vse snovi se zahteva skladnost z okoljskimi merili, kot je navedeno v preglednici 1.

               Preglednica 1

               Mejne vrednosti, ki se uporabljajo za snovi za izdelke za nego živali (masni delež v %, mas. %), prikazane po posameznih merilih. Okrajšave: CLP (classification, labelling and packaging): razvrščanje, označevanje in pakiranje; CMR (carcinogenic, mutagenic, toxic for reproduction): rakotvorno, mutageno ali strupeno za razmnoževanje; n. r.: ni relevantno

                        Ime merila

                        Konzervansi

                        Barvila

                        Dišave

                        Nečistoče

                        Druge snovi (npr. površinsko aktivne snovi, encimi)

                        Merilo 1: Strupenost za vodne organizme: volumen kritične razredčitve (CDV)

                        ni omejitve  ((*1))

                        ni omejitve  ((*1))

                        ni omejitve  ((*1))

                        ≥ 0,0100

                        ni omejitve  ((*1))

                        Merilo 2: Biorazgradljivost

                        ni omejitve  ((*1))

                        ni omejitve  ((*1))

                        ni omejitve  ((*1))

                        ≥ 0,0100

                        ni omejitve  ((*1))

                        Merilo 3: Izključene in omejene snovi

                        Merilo 3(a)(i): Omejitve za vhodne snovi, razvrščene v skladu z Uredbo (ES) št. 1272/2008 Evropskega parlamenta in Sveta (4)

                        ≥ 0,0100  ((*2))

                        ≥ 0,0100  ((*2))

                        ≥ 0,0100

                        ≥ 0,0100

                        ≥ 0,0100

                        Merilo 3(a)(ii): Omejitve za vhodne snovi, razvrščene v skladu z Uredbo (ES) št. 1272/2008 (rakotvorno, mutageno ali strupeno za razmnoževanje)

                        ni omejitve  ((*1))

                        ni omejitve  ((*1))

                        ni omejitve  ((*1))

                        ni omejitve  ((*1))

                        ni omejitve  ((*1))

                        Merilo 3(a)(iii): Razvrstitev izdelka

                        ni omejitve  ((*1))

                        ni omejitve  ((*1))

                        ni omejitve  ((*1))

                        ni omejitve  ((*1))

                        ni omejitve  ((*1))

                        Merilo 3(b): Posebne izključene snovi

                        ni omejitve  ((*1))

                        ni omejitve  ((*1))

                        ni omejitve  ((*1))

                        ni omejitve  ((*1))

                        ni omejitve  ((*1))

                        Merilo 3(c): Omejitve za snovi, ki vzbujajo veliko zaskrbljenost

                        ni omejitve  ((*1))

                        ni omejitve  ((*1))

                        ni omejitve  ((*1))

                        ni omejitve  ((*1))

                        ni omejitve  ((*1))

                        Merilo 3(d): Dišave

                        n. r.

                        n. r.

                        ni omejitve  ((*1))

                        ≥ 0,0100

                        n. r.

                        Merilo 3(e): Konzervansi

                        ni omejitve  ((*1))

                        n. r.

                        n. r.

                        ≥ 0,0100

                        n. r.

                        Merilo 3(f): Barvila

                        n. r.

                        ni omejitve  ((*1))

                        n. r.

                        ≥ 0,0100

                        n. r.

                        Merilo 5: Trajnostno pridobivanje palmovega olja, olja iz palmovih jedrc in njunih derivatov

                        ni omejitve  ((*1))

                        ni omejitve  ((*1))

                        ni omejitve  ((*1))

                        ≥ 0,0100

                        ni omejitve  ((*1))

                  V tej prilogi se uporabljajo naslednje opredelitve pojmov:

                        (1)

                        „aktivna snov“ pomeni vsoto organskih vhodnih snovi v izdelku (izraženo v gramih), razen vsebnosti vode v sestavinah (izražene v gramih), ki se izračuna na podlagi celotne sestave končnega izdelka. Anorganska sredstva za drgnjenje/poliranje niso vključena v izračun aktivne snovi;

                        (2)

                        „vhodne snovi“ pomenijo vse snovi v izdelku, vključno z aditivi (npr. konzervansi in stabilizatorji) v surovinah. Snovi, za katere je znano, da se sproščajo iz vhodnih novi (npr. formaldehid iz konzervansov in arilamin iz azobarvil in azopigmentov), se prav tako štejejo za vhodne snovi. Ostanki, onesnaževala, kontaminanti, stranski proizvodi itd. iz proizvodnje, vključno s proizvodnjo surovin, ki ostanejo v surovinah ≥ 1 000 ppm (≥ 0,1000 mas. % ≥ 1 000 mg/kg), se vedno štejejo za vhodne snovi, ne glede na koncentracijo v končnem izdelku;

                        (3)

                        „nečistoče“ pomenijo ostanke, onesnaževala, kontaminante, stranske proizvode itd. iz proizvodnje, vključno s proizvodnjo surovin, ki ostanejo v surovini/sestavini in/ali končnem izdelku v koncentracijah, manjših od 100 ppm (0,0100 mas. %, 100 mg/kg) v izdelku, ki se izpere;

                        (4)

                        „mikroplastika“ pomeni delce velikosti manj kot 5 mm iz netopne makromolekularne plastike, pridobljene z enim od naslednjih postopkov: (a) s postopkom polimerizacije, kot je poliadicija ali polikondenzacija, ali podobnim postopkom, v katerem se uporabljajo monomeri ali druge izhodne snovi; (b) s kemično modifikacijo naravnih ali sintetičnih makromolekul; (c) z mikrobno fermentacijo;

                        (5)

                        „primarna embalaža“ pomeni embalažo, ki je v neposrednem stiku z vsebino in je zasnovana tako, da je najmanjša prodajna enota za distribucijo do končnega uporabnika ali potrošnika na prodajnem mestu;

                        (6)

                        „nanomaterial“ pomeni netopen ali biološko obstojen in namenoma proizveden material z eno ali več zunanjimi dimenzijami ali notranjo strukturo v merilu od 1 do 100 nm v skladu z Uredbo (ES) št. 1223/2009 (5);

                        (7)

                        „sekundarna embalaža“ pomeni embalažo, ki jo je mogoče odstraniti z izdelka, ne da bi to vplivalo na njegove lastnosti, in ki na prodajnem mestu predstavlja paket določenega števila prodajnih enot, ki se končnemu uporabniku ali potrošniku lahko proda kot celota ali pa služi le kot sredstvo za napolnitev polic na prodajnem mestu;

                        (8)

                        „snovi, za katere je bilo opredeljeno, da imajo lastnosti endokrinih motilcev“ pomenijo snovi, za katere je bilo ugotovljeno, da imajo lastnosti endokrinih motilcev (za zdravje ljudi in/ali okolje) v skladu s členom 57(f) Uredbe (ES) št. 1907/2006 Evropskega parlamenta in Sveta (6) (seznam kandidatnih snovi, ki vzbujajo veliko zaskrbljenost in za katere je treba pridobiti avtorizacijo), ali v skladu z Uredbo (EU) št. 528/2012 (7) ali Uredbo (ES) št. 1107/2009 (8) Evropskega parlamenta in Sveta.

                  MERILA ZA PODELITEV ZNAKA EU ZA OKOLJE IZDELKOM ZA NEGO ŽIVALI

               Merilo 1 –   Strupenost za vodne organizme: volumen kritične razredčitve (CDV)

            To merilo se uporablja za končne izdelke.
            Skupna strupenost izdelka pri volumnu kritične razredčitve (CDV) ne presega mejnih vrednosti iz preglednice 2:

               Preglednica 2

               Mejne vrednosti CDV

                        Izdelek

                        CDV (l/g aktivne snovi)

                        Izdelki za nego živali

                        12 000

                  CDV se izračuna z uporabo naslednje enačbe:
            CDV = ∑ CDV (vhodna snov i) = ∑ masa (i) x DF (i) x 1 000/TF kronični (i)
            Pri čemer je:

                        masa (i)

                        –

                        masa vhodne snovi (v gramih) na 1 gram aktivne snovi (tj. standardizirana masa, ki jo vhodna snov prispeva aktivni snovi);

                        DF (i)

                        –

                        razgradni faktor dodane vhodne snovi;

                        TF kronični (i)

                        –

                        faktor strupenosti dodane vhodne snovi (v miligramih/liter).

               Ocenjevanje in preverjanje:
               vložnik predloži izračun vrednosti CDV izdelka. Preglednica za izračun vrednosti CDV je na voljo na spletnem mestu znaka EU za okolje. Vrednosti DF (razgradni faktor) in TF (faktor strupenosti) kronični sta taki, kot sta navedeni v delu A seznama DID. Če vhodna snov ni navedena v delu A seznama DID, vložnik določi vrednosti na podlagi smernic, opisanih v delu B seznama DID, in priloži pripadajočo dokumentacijo (za več informacij glej Dodatek).

               Merilo 2 –   Biorazgradljivost

            (a)
                  Biorazgradljivost površinsko aktivnih snovi

            Vse površinsko aktivne snovi so lahko biorazgradljive v aerobnih pogojih in biorazgradljive v anaerobnih pogojih.
            (b)
                  Biorazgradljivost organskih vhodnih snovi

            Vsebnost vseh organskih vhodnih snovi v izdelku, ki niso aerobno biorazgradljive (niso lahko biorazgradljive) (aNBO) ali niso anaerobno biorazgradljive (anNBO), ne presega mejnih vrednosti iz preglednice 3:

               Preglednica 3

               Mejne vrednosti za aNBO in anNBO

                        Izdelek

                        aNBO (mg/g aktivne snovi)

                        anNBO (mg/g aktivne snovi)

                        Izdelki za nego živali

                        15

                        15

               Ocenjevanje in preverjanje:
               vložnik predloži dokumentacijo glede biorazgradljivosti površinsko aktivnih snovi in izračun aNBO in anNBO za izdelek. Preglednica za izračun vrednosti aNBO in anNBO je na voljo na spletnem mestu znaka EU za okolje.

               Referenčne vrednosti biorazgradljivosti za površinsko aktivne snovi ter za aNBO in anNBO organskih vhodnih snovi se povzamejo po seznamu DID. Za vhodne snovi, ki niso navedene na seznamu DID, se predložijo ustrezne informacije iz literature ali drugih virov ali ustrezni rezultati preskusov ter izjava toksikologa, ki dokazujejo, da so te snovi aerobno in anaerobno biorazgradljive, kot je opisano v Dodatku.

               Če dokumentacija v skladu z zgornjimi zahtevami ni na voljo, se lahko vhodna snov, ki ni površinsko aktivna snov, izvzame iz zahteve glede anaerobne biorazgradljivosti, če je izpolnjen eden od naslednjih pogojev:

                        1.

                           Snov je lahko razgradljiva in ima nizko stopnjo adsorpcije (A < 25 %).

                        2.

                           Snov je lahko razgradljiva in ima visoko stopnjo desorpcije (D > 75 %).

                        3.

                           Snov je lahko razgradljiva in se ne kopiči v organizmih.

               Preskušanje adsorpcije/desorpcije se lahko opravi v skladu s smernicami 106 Organizacije za gospodarsko sodelovanje in razvoj (OECD).

               Merilo 3 –   Izključene in omejene snovi

            3(a)
                  Omejitve za vhodne snovi, razvrščene v skladu z Uredbo (ES) št. 1272/2008

                        (i)

                        Če niso izvzete v skladu s preglednico 5, izdelek ne vsebuje snovi, ki v skladu z Uredbo (ES) št. 1272/2008 izpolnjujejo merila za razvrstitev v razrede in kategorije nevarnosti ter so jim dodeljene povezane oznake stavkov o nevarnosti iz preglednice 4, v koncentraciji, ki je enaka ali višja od 0,0100 % masnega deleža.
                        Splošne ali posebne mejne koncentracije, določene v skladu s členom 10 Uredbe (ES) št. 1272/2008, prevladajo nad zgoraj navedeno mejno vrednostjo, če so strožje od nje.

                           Preglednica 4

                           Razredi in kategorije nevarnosti ter z njimi povezane oznake stavkov o nevarnosti, za katere se uporablja omejitev

                                          Akutna strupenost

                                    Kategoriji 1 in 2

                                    Kategorija 3

                                    H300: Smrtno pri zaužitju

                                    H301: Strupeno pri zaužitju

                                    H310: Smrtno v stiku s kožo

                                    H311: Strupeno v stiku s kožo

                                    H330: Smrtno pri vdihavanju

                                    H331: Strupeno pri vdihavanju

                                    H304: Pri zaužitju in vstopu v dihalne poti je lahko smrtno

                                    EUH070: Strupeno ob stiku z očmi

                                          Specifična strupenost za ciljne organe

                                    Kategorija 1

                                    Kategorija 2

                                    H370: Škoduje organom

                                    H371: Lahko škoduje organom

                                    H372: Škoduje organom pri dolgotrajni ali ponavljajoči se izpostavljenosti

                                    H373: Lahko škoduje organom pri dolgotrajni ali ponavljajoči se izpostavljenosti

                                    Preobčutljivost dihal in kože  ((*1))

                                    Kategorija 1Aa

                                    Kategorija 1B

                                    H317: Lahko povzroči alergijski odziv kože

                                    H317: Lahko povzroči alergijski odziv kože

                                    H334: Lahko povzroči simptome alergije ali astme ali težave z dihanjem pri vdihavanju

                                    H334: Lahko povzroči simptome alergije ali astme ali težave z dihanjem pri vdihavanju

                                          Nevarno za vodne organizme

                                    Kategoriji 1 in 2

                                    Kategoriji 3 in 4

                                    H400: Zelo strupeno za vodne organizme

                                    H412: Škodljivo za vodne organizme, z dolgotrajnimi učinki

                                    H410: Zelo strupeno za vodne organizme, z dolgotrajnimi učinki

                                    H413: Lahko ima dolgotrajne škodljive učinke na vodne organizme

                                    H411: Strupeno za vodne organizme, z dolgotrajnimi učinki

                                          Nevarno za ozonski plašč

                                    H420 Škodljivo za javno zdravje in okolje zaradi uničevanja ozona v zgornji atmosferi

                           Preglednica 5

                           Odstopanja od omejitev za vhodne snovi, razvrščene v skladu z Uredbo (ES) št. 1272/2008

                                    Vrsta snovi

                                    Uporaba

                                    Razred in kategorija nevarnosti ter z njima povezana oznaka stavka o nevarnosti, za katere se uporablja odstopanje

                                    Pogoji za odstopanje

                                    Površinsko aktivne snovi

                                    Izdelki za nego živali

                                    H412: Škodljivo za vodne organizme, z dolgotrajnimi učinki

                                    Skupna koncentracija < 20 % v končnem izdelku

                        (ii)

                        Snovi, ki izpolnjujejo merila za razvrstitev s stavki o nevarnosti iz preglednice 6, niso prisotne ne v končnem izdelku ne v njegovih sestavinah, ne glede na njihovo koncentracijo.

                           Preglednica 6

                           Razredi in kategorije nevarnosti ter z njimi povezane oznake stavkov o nevarnosti, za katere se uporablja izključitev

                                          Rakotvorno, mutageno ali strupeno za razmnoževanje

                                    Kategoriji 1A in 1B

                                    Kategorija 2

                                    H340: Lahko povzroči genetske okvare

                                    H341: Sum povzročitve genetskih okvar

                                    H350: Lahko povzroči raka

                                    H351: Sum povzročitve raka

                                    H350i: Lahko povzroči raka pri vdihavanju

                                    H360F: Lahko škoduje plodnosti

                                    H361f: Sum škodljivosti za plodnost

                                    H360D: Lahko škoduje nerojenemu otroku

                                    H361d: Sum škodljivosti za nerojenega otroka

                                    H360FD: Lahko škoduje plodnosti, lahko škoduje nerojenemu otroku

                                    H361fd: Sum škodljivosti za plodnost, sum škodljivosti za nerojenega otroka

                                    H360Fd: Lahko škoduje plodnosti, sum škodljivosti za nerojenega otroka

                                    H362: Lahko škoduje dojenim otrokom

                                    H360Df: Lahko škoduje nerojenemu otroku, sum škodljivosti za plodnost

                        (iii)

                        Končni izdelek se ne razvrsti in označi kot akutno strupen, specifično strupen za ciljne organe, povzročitelj preobčutljivosti pri vdihavanju ali preobčutljivosti kože, rakotvoren, mutagen, strupen za razmnoževanje ali nevaren za vodno okolje, kot je določeno v Prilogi I k Uredbi (ES) št. 1272/2008 in v skladu s seznamom v preglednicah 4 in 6 te priloge.

                  Merilo 3(a) se ne uporablja za snovi, zajete v členu 2(7)(a) in (b) Uredbe (ES) št. 1907/2006, ki določa merila za izvzetje snovi iz prilog IV in V k navedeni uredbi iz zahtev v zvezi z registracijo, nadaljnjimi uporabniki in evalvacijo. Za ugotovitev, ali se navedeno izvzetje uporablja, vložnik preveri vse snovi in zmesi v končnem izdelku.
            3(b)
                  Določene izključene snovi

            Snovi iz Priloge II k Uredbi (ES) št. 1223/2009 se, ne glede na koncentracijo, ne vključijo v izdelek niti kot del sestave niti kot del katere koli zmesi, vključene v sestavo, niti kot nečistoče. Naslednje snovi se prav tako ne vključijo v izdelek, niti kot del sestave niti kot del katere koli zmesi, vključene v sestavo, niti kot nečistoče:

                        (i)

                        alkil fenol etoksilati (APE) in drugi derivati alkil fenola [1];

                        (ii)

                        butiliran hidroksitoluen (BHT) in butiliran hidroksianizol (BHA);

                        (iii)

                        dietanolamid kokosovih maščobnih kislin;

                        (iv)

                        deltametrin;

                        (v)

                        dietilen triamin pentaocetna kislina (DTPA) in njene soli;

                        (vi)

                        etilendiamin tetraocetna kislina (EDTA) in njene soli ter fosfonati, ki niso lahko biorazgradljivi;

                        (vii)

                        mikroplastika in plastične mikrokroglice;

                        (viii)

                        nanomateriali, razen če se uporabljajo v skladu s pogoji za posebne nanomateriale iz prilog III, IV in VI k Uredbi (ES) št. 1223/2009;

                        (ix)

                        nitromošusi in policiklične mošusove spojine;

                        (x)

                        perfluorirane in polifluorirane snovi;

                        (xi)

                        ftalati;

                        (xii)

                        rezorcinol;

                        (xiii)

                        natrijev hipoklorit, kloramin in natrijev klorit;

                        (xiv)

                        natrijev fosfat, dihidrat; dinatrijev fosfat, heptahidrat; trinatrijev ortofosfat in fosforjeva kislina, trinatrijeva sol, dodekahidrat [2];

                        (xv)

                        snovi, za katere je bilo opredeljeno, da imajo lastnosti endokrinih motilcev;

                        (xvi)

                        naslednje dišave: benzil salicitat, butilfenil metilpropional, tetrametil acetiloktahidronaftaleni (OTNE);

                        (xvii)

                        naslednja izoflavona: daidzein, genistein;

                        (xviii)

                        naslednji konzervansi: benzalkonijev klorid, snovi, ki sproščajo formaldehid, izotiazolinoni, kojična kislina, parabeni, triklokarban, triklozan;

                        (xix)

                        trifenil fosfat.

                  Opombe:

                        [1]

                        Ime snovi = „alkil fenol“ glede na: https://echa.europa.eu/sl/advanced-search-for-chemicals.

                        [2]

                        Te snovi so dovoljene, če so prisotne kot nečistoče, vendar le v skupni koncentraciji do 500 ppm v sestavi izdelka.

                  3(c)
                  Omejitve za snovi, ki vzbujajo veliko zaskrbljenost

            Snovi, ki izpolnjujejo merila iz člena 57 Uredbe (ES) št. 1907/2006 ter so opredeljene v skladu s postopkom, opisanim v členu 59 navedene uredbe in vključene na seznam kandidatnih snovi, ki vzbujajo veliko zaskrbljenost in za katere je treba pridobiti avtorizacijo, niso prisotne v izdelku ne glede na njihovo koncentracijo.
            3(d)
                  Dišave

                        (i)

                        Snovi, navedene v preglednici 13-1 mnenja ZOVP o dišavnih alergenih v kozmetičnih izdelkih (9), niso prisotne v izdelkih z znakom EU za okolje v koncentracijah, višjih od 0,0100 %.

                        (ii)

                        Vsaka snov ali zmes, dodana izdelku kot dišava, se proizvede in obravnava v skladu s kodeksom ravnanja mednarodnega združenja za dišave (IFRA). Kodeks je na voljo na spletnem mestu združenja IFRA: http://www.ifrafragrance.org/. Proizvajalec upošteva priporočila v standardih IFRA glede meril za prepoved, omejitev rabe in določeno čistost materialov.

                  3(e)
                  Konzervansi

                        (i)

                        Konzervansi, razvrščeni kot H317 ali H334, so prepovedani ne glede na koncentracijo.

                        (ii)

                        Konzervansi v izdelku ne smejo sproščati snovi, ki so razvrščene v skladu z zahtevami merila 3(b), ali se razgraditi nanje.

                        (iii)

                        Izdelek lahko vsebuje konzervanse, če se ti ne kopičijo v organizmih. Šteje se, da se konzervans ne kopiči v organizmih, če je BCF < 500 ali log Kow < 4. Če sta znani vrednosti BCF in log Kow, se uporabi najvišja izmerjena vrednost.

                  3(f)
                  Barvila

                        (i)

                        Barvila, razvrščena kot H317 ali H334, so prepovedana ne glede na koncentracijo.

                        (ii)

                        Barvila v izdelku se ne kopičijo v organizmih. Šteje se, da se barvilo ne kopiči v organizmih, če je BCF < 500 ali log Kow < 4. Če sta znani vrednosti BCF in log Kow, se uporabi najvišja izmerjena vrednost. Če je barvilo odobreno za uporabo v živilih, ni treba predložiti dokazil o njegovi zmožnosti kopičenja v organizmih.

               Ocenjevanje in preverjanje:
               vložnik predloži podpisano izjavo o skladnosti z vsemi zgoraj navedenimi podmerili, podprto z izjavami dobaviteljev, za merila 3(a)(ii), 3(e), in 3(f); ter naslednja ustrezna dokazila:

               Za dokazovanje skladnosti s podmerili 3(a), 3(b) in 3(c) vložnik predloži:

                        (i)

                           varnostni list vsake snovi/zmesi in njene koncentracije v končnem izdelku;

                        (ii)

                           pisno potrditev, da so podmerila 3(a), 3(b) in 3(c) izpolnjena.

               Pri snoveh, ki so izvzete iz zahteve podmerila 3(a) (glej prilogi IV in V k Uredbi (ES) št. 1907/2006), za dokazovanje skladnosti v ta namen zadostuje izjava vložnika.

               Glede zahteve podmerila 3(c) se na datum vloge navede sklic na najnovejši seznam snovi, ki vzbujajo veliko zaskrbljenost (10).

               Za dokazovanje skladnosti s podmerilom 3(d) vložnik predloži podpisano izjavo o skladnosti, ki je po potrebi podprta z izjavo proizvajalca dišav.

               Za dokazovanje skladnosti s podmerilom 3(e) vložnik predloži: kopije varnostnih listov vseh dodanih konzervansov in informacije o njihovi vrednosti BCF in/ali log Kow.

               Za dokazovanje skladnosti s podmerilom 3(f) vložnik predloži: kopije varnostnih listov vseh dodanih barvil skupaj z informacijami o njihovi vrednosti BCF in/ali log Kow ali dokumentacijo, ki dokazuje, da so barvila odobrena za uporabo v živilih.

               Navedena dokazila lahko pristojnim organom neposredno predloži tudi dobavitelj iz vložnikove dobavne verige za izdelek.

               Merilo 4 –   Embalaža

            Najmanjša prostornina izdelka za nego živali, ki ga je treba certificirati, je 150 ml.
            (a)
                  Primarna embalaža

            Primarna embalaža je v neposrednem stiku z vsebino.
            Med prodajo ni dovoljena dodatna embalaža za izdelek, npr. karton okoli plastenke, razen sekundarne embalaže za združitev izdelka in njegove ponovne polnitve ter izdelkov, ki vključujejo več elementov za njihovo uporabo. Za izdelke za domačo uporabo, ki se prodajajo s črpalko, ki jo je mogoče odpreti, ne da bi se pri tem uničila zasnova, se možnost ponovnega polnjenja zagotovi v enaki ali večji primarni embalaži.

                           Opomba:

                        Kartonske škatle, ki se uporabljajo za prevoz izdelkov v prodajalne na drobno, se ne štejejo za sekundarno embalažo.

               Ocenjevanje in preverjanje:
               vložnik predloži podpisano izjavo in ustrezna dokazila (npr. slike izdelkov, kakor se tržijo).

            (b)
                  Količnik učinka embalaže (PIR)

            Količnik učinka embalaže (PIR) je manjši od 0,20 g embalaže na gram izdelka za posamezno embalažo, v kateri se prodaja izdelek. Izdelki, pakirani v kovinskih aerosolnih posodah, so izvzeti iz te zahteve. PIR se izračuna (za vsako embalažo posebej) po naslednji enačbi:
            PIR = (W + (Wrefill × F) + N + (Nrefill × F))/(D + (Drefill × F))
            Pri čemer je:

                        W

                        –

                        masa embalaže (primarna + delež sekundarne (1), vključno z etiketami) (g);

                        Wrefill

                        –

                        masa embalaže za ponovno polnjenje (primarna + delež sekundarne (1), vključno z etiketami) (g);

                        N

                        –

                        masa neobnovljive + nereciklirane embalaže (primarna + delež sekundarne (1), vključno z etiketami) (g);

                        Nrefill

                        –

                        masa neobnovljive in nereciklirane embalaže za ponovno polnjenje (primarna + delež sekundarne (1), vključno z etiketami) (g);

                        D

                        –

                        masa izdelka v „osnovnem“ pakiranju (g);

                        Drefill

                        –

                        masa izdelka, dostavljenega za ponovno polnjenje (g);

                        F

                        –

                        število potrebnih ponovnih polnitev, da se doseže skupna količina, ki jo je mogoče ponovno polniti, pri čemer se to število izračuna po naslednji enačbi:

                  F = V × R/Vrefill
            pri čemer je:

                        V

                        –

                        prostornina osnovnega pakiranja (ml);

                        Vrefill

                        –

                        prostornina pakiranja za ponovno polnjenje (ml);

                        R

                        –

                        količina, ki jo je mogoče ponovno polniti. To je število možnih ponovnih polnitev osnovnega pakiranja. Če F ni celo število, se zaokroži navzgor do naslednjega celega števila.

                  Če ponovno polnjenje ni na voljo, se PIR izračuna po naslednji enačbi:
            PIR = (W + N)/D
            Proizvajalec navede število predvidenih ponovnih polnitev ali uporabi privzete vrednosti, in sicer R = 5 za plastično embalažo in R = 2 za kartonsko embalažo.
            Primarna embalaža, izdelana iz več kot 80 % recikliranih materialov, je izvzeta iz te zahteve.

                           Opomba: [1]

                        Sorazmerna masa skupinske embalaže (npr. 50 % skupne mase skupinske embalaže, če se dva izdelka prodajata skupaj).

               Ocenjevanje in preverjanje:
               vložnik predloži izračun vrednosti PIR izdelka. Preglednica za ta izračun je na voljo na spletnem mestu znaka EU za okolje. Če se izdelek prodaja v različnih embalažah (npr. z različnimi prostorninami), se izračun predloži za vse velikosti embalaže, za katere se podeli znak EU za okolje. Vložnik predloži podpisano izjavo proizvajalca embalaže o vsebini popotrošniškega recikliranega materiala ali materiala iz obnovljivih virov v embalaži ter, če je to ustrezno, opis ponujenega sistema ponovnega polnjenja (vrste ponovnih polnitev, prostornina). Vložnik ali trgovec za odobritev embalaže za ponovno polnjenje dokaže, da so ponovne polnitve na voljo za nakup na trgu. Vložnik poskrbi za preverjanje in sledljivost popotrošniško recikliranega deleža pri tretjih osebah. Certifikat izvajalcev recikliranja v skladu s shemo certificiranja po standardu EN15343 se lahko uporablja za podporo preverjanju. Certifikati proizvodnje izdelkov za pretvornike v skladu s shemo certificiranja po modelu nadzorovanega združevanja, kakor je opisano v standardu EN15343, se lahko uporabljajo za podporo preverjanju.

            (c)
                  Informacije in zasnova primarne embalaže

            (i)   Informacije na primarni embalaži

               Odmerjanje in ponovno polnjenje: vložniki na etiketi primarne embalaže navedejo pravi odmerek ali ustrezno količino ter naslednji stavek:

               „S pravilnim odmerjanjem izdelka zmanjšujemo vplive na okolje in prihranimo denar.“

            Ko za določen izdelek ni mogoče določiti pravilnega odmerka, ker je ta odvisen od potrošniških vidikov (npr. dolžine las), se uporabi naslednji stavek:

               „Skrbno odmerjajte izdelek, da se izognete prekomerni uporabi.“

            Če je izdelek mogoče ponovno napolniti, vložnik dopolni informacije s pozivom k uporabi ponovnih polnitev, da se zmanjšajo vplivi na okolje in prihrani denar.

               Informacije o ravnanju z izrabljenim izdelkom: vložniki vključijo stavek ali piktogram v zvezi z odstranjevanjem praznega izdelka (npr. „Ko je embalaža/posoda prazna, jo odvrzite v namenski smetnjak za recikliranje.“)

                           Opomba:

                        Izdelki, katerih mere ne omogočajo pravilnega prikaza informacij zaradi pomanjkanja prostora ali nečitljivosti besedila, so izvzeti iz te zahteve.

                  (ii)   Zasnova primarne embalaže

            Vložniki na etiketi primarne embalaže navedejo pravilen odmerek ali ustrezno količino in stavek, ki poudarja pomen pravilnega odmerjanja, da se zmanjša poraba energije in vode, zmanjša onesnaženje vode in prihrani denar.
            Primarna embalaža je zasnovana tako, da:

                        (a)

                        se olajša pravilno odmerjanje s pomočjo črpalke [1] ali zagotovitvijo, da odprtina na vrhu ni preširoka. Ponovne polnitve so izvzete iz te zahteve;

                        (b)

                        se zagotovi, da je mogoče vsaj 95 % izdelka preprosto odstraniti iz posode. Preostala količina izdelka v posodi (R), ki mora biti manj kot 5 %, se izračuna po naslednji enačbi:
                        R = ((m2 – m3)/(m1 – m3)) × 100 (%)

                  Pri čemer je:

                        m1

                        –

                        primarna embalaža in izdelek (g);

                        m2

                        –

                        primarna embalaža in preostanek izdelka pri normalnih pogojih uporabe (g);

                        m3

                        –

                        prazna in očiščena primarna embalaža (g).

                  Izdelki, ki se izperejo, pri katerih je mogoče primarno embalažo odpreti ročno in izločiti ostanek izdelka z dodajanjem vode, so izvzeti iz zahteve v točki (b).

                           Opomba: [1]

                        Pri tekočem milu črpalka ali razpršilnik, ki se prodaja z izdelkom, ob pritisku do konca ne sme zagotoviti več kot 2 g (ali 3 ml) mila.

               Ocenjevanje in preverjanje:
               vložnik predloži opis naprave za odmerjanje (npr. shematski prikaz, slike ...), poročilo o preskusu z rezultati merjenja preostale količine izdelka v embalaži in sliko embalaže izdelka visoke ločljivosti, na kateri so jasno razvidni stavki, navedeni v podmerilu 5(c)(i) (kjer je ustrezno). Vložnik predloži dokumentirana dokazila, kateri primer iz podmerila 5(c)(i) velja za njegove izdelke. Preskusni postopek za merjenje preostale količine je opisan v priročniku za uporabo, ki je na voljo na spletnem mestu znaka EU za okolje.

            (d)   Zasnova za recikliranje plastične embalaže

            Za olajšanje učinkovite reciklaže je plastična embalaža zasnovana brez potencialnih onesnaževal in nezdružljivih materialov, za katere je znano, da ovirajo ločevanje ali ponovno obdelavo ali zmanjšujejo kakovost recikliranega materiala. Etiketa ali ovitek, zapiralo in po potrebi pregradni premazi posamezno ali v kombinaciji ne smejo vsebovati materialov in komponent, navedenih v preglednici 7.
            Črpalke in aerosolne posode so izvzete iz te zahteve.

               Preglednica 7

               Materiali in komponente, ki so izključeni iz embalažnih elementov

                        Embalažni element

                        Izključeni materiali ali komponente (*1)

                        Etiketa ali ovitek

                                    —

                                    etiketa ali ovitek PS v kombinaciji z embalažo PET, PP ali HDPE

                                    —

                                    etiketa ali ovitek PVC v kombinaciji z embalažo PET, PP ali HDPE

                                    —

                                    etiketa ali ovitek PETG v kombinaciji z embalažo PET

                                    —

                                    etiketa ali ovitek PET (razen LDPET (<1 g/cm3)) v kombinaciji z embalažo PET

                                    —

                                    vsi drugi plastični materiali za ovitke/etikete z gostoto > 1 g/cm3, ki se uporabljajo z embalažo PET

                                    —

                                    vsi drugi plastični materiali za ovitke/etikete z gostoto < 1 g/cm3, ki se uporabljajo z embalažo PP ali HDPE

                                    —

                                    etikete ali ovitki, ki so metalizirani ali privarjeni na embalažo (etiketiranje v modelu)

                                    —

                                    etiketa PSL (občutljiva na pritisk) dokazuje, da se lepilo izloča v vodi v pogojih pranja med postopkom recikliranja

                                    —

                                    etiketa PET PSL, razen če se lepilo izloča v vodi v pogojih pranja med postopkom recikliranja in se ne aktivira znova

                        Zapiralo

                                    —

                                    zapiralo PS v kombinaciji z embalažo PET, PP ali HDPE

                                    —

                                    zapiralo PVC v kombinaciji z embalažo PET, PP ali HDPE

                                    —

                                    zapirala PETG in/ali material zapirala z gostoto več kot 1 g/cm3 v kombinaciji z embalažo PET

                                    —

                                    zapirala (ali njihovi deli) iz kovine, stekla, EVA

                                    —

                                    zapirala (ali njihovi deli) iz silikona. izvzeta so silikonska zapirala z gostoto < 1 g/cm3 v kombinaciji z embalažo PET in silikonska zapirala z gostoto > 1 g/cm3 v kombinaciji z embalažo PP ali HDPE

                                    —

                                    kovinske folije ali tesnila, ki po odprtju izdelka ostanejo pritrjeni na plastenko ali zapiralo plastenke

                        Pregradni premazi

                                    —

                                    poliamid, EVOH, obložen z vezivnimi sloji iz polimera, drugačnega od tistega, ki se uporablja za embalažo, funkcionalni poliolefini, metalizirane pregrade in pregrade za blokiranje svetlobe

               Ocenjevanje in preverjanje:
               vložnik predloži podpisano izjavo o skladnosti, v kateri je navedena surovinska sestava embalaže, vključno s posodo, etiketo ali ovitkom, lepili, zapiralom in pregradnim premazom, skupaj z vzorcem primarne embalaže, ter podporno dokumentacijo proizvajalca.

               Merilo 5 –   Trajnostno pridobivanje palmovega olja, olja iz palmovih jedrc in njunih derivatov

            V posebnem primeru obnovljivih sestavin, izdelanih ali pridobljenih iz palmovega olja ali olja iz palmovih jedrc, mora celoten masni delež uporabljenih obnovljivih sestavin izpolnjevati zahteve glede trajnostne proizvodnje iz sheme certificiranja, ki je organizacija, sestavljena iz več deležnikov in ima številne člane, vključno z nevladnimi organizacijami, industrijo, finančnimi institucijami in vlado, ter se ukvarja z okoljskimi vplivi na tla, biotsko raznovrstnost, zaloge organskega ogljika in ohranjanje naravnih virov.

               Ocenjevanje in preverjanje:
               da se dokaže skladnost, se predložijo dokazi v obliki certifikatov nadzorne verige tretje osebe, ki dokazujejo, da surovine, uporabljene v izdelku ali njegovi proizvodnji, izvirajo iz trajnostno upravljanih nasadov. Za palmovo olje in olje iz palmovih jedrc se sprejmejo certifikati sistema Okrogla miza o trajnostnem palmovem olju (Roundtable for Sustainable Palm Oil, RSPO) ali katere koli enakovredne ali strožje sheme trajnostne proizvodnje, ki dokazujejo skladnost s katerim koli od naslednjih modelov:

                        —

                           do 1. januarja 2025: sistem ohranjanja identitete, ločevanja in masne bilance;

                        —

                           po 1. januarju 2025: sistem ohranjanja identitete in ločevanja.

               Za derivate palmovega olja in olja iz palmovih jedrc se sprejmejo certifikati sistema RSPO ali katere koli enakovredne ali strožje sheme trajnostne proizvodnje, ki dokazujejo skladnost s katerim koli od naslednjih modelov: sistem ohranjanja identitete, ločevanja in masne bilance.

               Za palmovo olje, olje iz palmovih jedrc in njune derivate se predložijo izračun bilance in/ali računi/dobavnice proizvajalca surovin, ki kažejo, da delež certificiranih surovin ustreza količini certificiranega palmovega olja, olja iz palmovih jedrc in/ali njunih derivatov. Namesto tega se lahko predloži izjava proizvajalca surovin, ki dokazuje, da so vso kupljeno palmovo olje, olje iz palmovih jedrc in/ali njuni derivati certificirani. Pristojni organi vsako leto preverijo veljavnost certifikatov za vsak certificiran izdelek/sestavino [1].

                           Opomba: [1]

                        Preverjanje se lahko opravi prek spletnega mesta RSPO, kjer je prikazan status certifikata v realnem času: https://www.rspo.org/certification/search-for-supply-chain-certificate-holders.

               Merilo 6 –   Primernost za uporabo

            Sposobnost izdelka za nego živali, da izpolnjuje svojo primarno funkcijo (npr. čiščenje, regeneracija) in vse navedene sekundarne funkcije (npr. zaščita barve, vlaženje), se podpre z ustreznimi in preverljivimi študijami, podatki in informacijami o sestavinah.
            Opravljanje preskusov končnih pripravkov, sestavin ali kombinacij sestavin na živalih je strogo prepovedano.

               Ocenjevanje in preverjanje:
               vložnik predloži študije, podatke in informacije o sestavinah ali končni sestavi, ki dokazujejo, da izdelek izpolnjuje primarne in sekundarne funkcije, navedene na etiketi ali embalaži izdelka.

               Merilo 7 –   Informacije, navedene na znaku EU za okolje za izdelke za nego živali

            Neobvezna etiketa s poljem za besedilo vsebuje naslednje informacije:

                        —

                        „Izpolnjuje stroge zahteve glede škodljivih snovi“,

                        —

                        „Opravljen preskus učinkovitosti (ni preskušeno na živalih)“,

                        —

                        „Manj odpadne embalaže“.

                  Vložnik upošteva navodila za pravilno uporabo logotipa znaka EU za okolje, navedena v Smernicah za uporabo logotipa znaka EU za okolje:
            http://ec.europa.eu/environment/ecolabel/documents/logo_guidelines.pdf

               Ocenjevanje in preverjanje:
               vložnik predloži izjavo o skladnosti s tem merilom in priloži sliko embalaže izdelka visoke ločljivosti, na kateri so jasno razvidni znak, registracijska številka/številka licence, po potrebi pa tudi navedbe, ki so lahko prikazane skupaj z znakom.

               (1)  http://ec.europa.eu/environment/ecolabel/documents/did_list/didlist_part_a_sl.pdf,
            http://ec.europa.eu/environment/ecolabel/documents/did_list/didlist_part_b_sl.pdf

               (2)  Št. DID je številka vhodne snovi na seznamu DID.

               (3)  Uredba (ES) št. 1907/2006 Evropskega parlamenta in Sveta z dne 18. decembra 2006 o registraciji, evalvaciji, avtorizaciji in omejevanju kemikalij (REACH) ter o ustanovitvi Evropske agencije za kemikalije in o spremembi Direktive 1999/45/ES ter o razveljavitvi Uredbe Sveta (EGS) št. 793/93 in Uredbe Komisije (ES) št. 1488/94 ter Direktive Sveta 76/769/EGS in direktiv Komisije 91/155/EGS, 93/67/EGS, 93/105/ES in 2000/21/ES (UL L 396, 30.12.2006, str. 1)

               ((*1))  „Ni omejitve“ pomeni: ne glede na koncentracijo (analitična meja zaznavnosti) za vse snovi, razen za nečistoče, katerih koncentracija v končni sestavi ne presega 0,0100 mas. %.

               ((*2))  Za konzervanse in barvila, razvrščene kot H317 in H334, pri pragu „ni omejitve“.

               (4)  Uredba (ES) št. 1272/2008 Evropskega parlamenta in Sveta z dne 16. decembra 2008 o razvrščanju, označevanju in pakiranju snovi ter zmesi, o spremembi in razveljavitvi direktiv 67/548/EGS in 1999/45/ES ter spremembi Uredbe (ES) št. 1907/2006 (UL L 353, 31.12.2008, str. 1).

               (5)  Uredba (ES) št. 1223/2009 Evropskega parlamenta in Sveta z dne 30. novembra 2009 o kozmetičnih izdelkih (UL L 342, 22.12.2009, str. 59).

               (6)  Uredba (ES) št. 1907/2006 Evropskega parlamenta in Sveta z dne 18. decembra 2006 o registraciji, evalvaciji, avtorizaciji in omejevanju kemikalij (REACH) ter o ustanovitvi Evropske agencije za kemikalije in o spremembi Direktive 1999/45/ES ter o razveljavitvi Uredbe Sveta (EGS) št. 793/93 in Uredbe Komisije (ES) št. 1488/94 ter Direktive Sveta 76/769/EGS in direktiv Komisije 91/155/EGS, 93/67/EGS, 93/105/ES in 2000/21/ES (UL L 396, 30.12.2006, str. 1).

               (7)  Uredba (EU) št. 528/2012 Evropskega parlamenta in Sveta z dne 22. maja 2012 o dostopnosti na trgu in uporabi biocidnih proizvodov (UL L 167, 27.6.2012, str. 1).

               (8)  Uredba (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (UL L 309, 24.11.2009, str. 1).

               ((*1))  Encimi so izvzeti (vključno s stabilizatorji in konzervansi v encimski surovini), če so v tekoči obliki ali v obliki granulatnih kapsul. V primeru barvil in konzervansov, uvrščenih v razred nevarnosti H317 ali H334, se zahteva uporablja ne glede na koncentracijo.

               (9)  https://ec.europa.eu/health/scientific_committees/consumer_safety/docs/sccs_o_102.pdf

               (10)  https://echa.europa.eu/sl/candidate-list-table

               (*1)  EVA – etilen vinil acetat, EVOH – etilen vinil alkohol, HDPE – polietilen z visoko gostoto, LDPET – polietilen tereftalat z nizko gostoto, PET – polietilen tereftalat, CPET – kristalni polietilen tereftalat, PETG – polietilen tereftalat, modificiran z glikolom, PP – polipropilen, PS – polistiren, PSL – etiketa, občutljiva na pritisk, PVC – polivinilklorid

            Dodatek

               Seznam iz podatkovne baze sestavin detergentov (DID)

            Seznam DID (del A) je seznam, ki vsebuje informacije o strupenosti za vodno okolje in biorazgradljivosti sestavin, ki se običajno uporabljajo v detergentih. Seznam vključuje informacije o strupenosti in biorazgradljivosti različnih snovi, ki se uporabljajo v pralnih in čistilnih sredstvih. Seznam ni izčrpen, vendar so v delu B seznama DID navedena navodila za določanje ustreznih parametrov izračuna za snovi, ki niso vključene na seznam DID (na primer faktor strupenosti (toxicity factor, TF) in razgradni faktor (degradation factor, DF), ki se uporabljata za izračun volumna kritične razredčitve). Seznam je splošni vir informacij, pri čemer se snovi na seznamu DID ne odobrijo samodejno za uporabo v izdelkih z znakom EU za okolje.
            Dela A in B seznama DID sta na voljo na spletnem mestu znaka EU za okolje:
            https://ec.europa.eu/environment/archives/ecolabel/pdf/did_list/didlist_part_a_sl.pdf
            https://ec.europa.eu/environment/archives/ecolabel/pdf/did_list/didlist_part_b_sl.pdf
            Za snovi, za katere ni podatkov o strupenosti za vodno okolje in biorazgradljivosti, se za oceno TF in DF lahko uporabljajo strukturne analogije s podobnimi snovmi. Take strukturne analogije odobri pristojni organ, ki podeljuje dovoljenja za uporabo znaka EU za okolje. V nasprotnem primeru se na podlagi spodnjih parametrov uporabi najslabši mogoči scenarij.
            Najslabši mogoči scenarij:

                        Akutna strupenost

                        Kronična strupenost

                        Razgradnja

                        Vhodna dodana snov

                        LC50/EC50

                        SF (akutni)

                        TF (akutni)

                        NOEC (1)

                        SF (kronični)  (1)

                        TF (kronični)

                        DF

                        Aerobna

                        Anaerobna

                        „Ime“

                        1 mg/l

                        10 000

                        0,0001

                        0,0001

                        1

                        P

                        N

               Dokumentacija o lahki biorazgradljivosti

            Za lahko biorazgradljivost se uporabijo naslednje preskusne metode:

                        (1)

                        do 1. decembra 2015:
                        preskusne metode za lahko biorazgradljivost iz Direktive Sveta 67/548/EGS (2), zlasti metode iz Priloge V.C4 k navedeni direktivi, ali enakovredne preskusne metode OECD 301 A-F ali enakovredni preskusi po ISO.
                        Za površinsko aktivne snovi se ne uporablja načelo 10-dnevnega okvira. Prag prepustnosti je 70 % za preskuse iz Priloge V.C4-A in C4-B k Direktivi 67/548/EGS (in enakovredne preskuse OECD 301 A in E ter enakovredne preskuse po ISO) in 60 % za preskuse C4-C, D, E in F (in enakovredne preskuse OECD 301 B, C, D in F ter enakovredne preskuse po ISO);
                        ali
                        preskusne metode iz Uredbe (ES) št. 1272/2008;

                        (2)

                        po 1. decembru 2015:
                        preskusne metode iz Uredbe (ES) št. 1272/2008.

               Dokumentacija o anaerobni biorazgradljivosti

            Referenčni preskus za anaerobno biorazgradljivost je EN ISO 11734, ECETOC št. 28 (junij 1988), OECD 311 ali enakovredna preskusna metoda, pri kateri se zahteva 60 % končne biorazgradljivosti v anaerobnih razmerah. Preskusne metode, ki simulirajo razmere v zadevnem anaerobnem okolju, se lahko uporabljajo tudi za dokazovanje, da je dosežena 60-odstotna končna biorazgradljivost v anaerobnih razmerah.

               Ekstrapolacija za snovi, ki niso vključene na seznam DID

            Za predložitev potrebne dokumentacije o anaerobni biorazgradljivosti vhodnih snovi, ki niso navedene na seznamu DID, se lahko uporabi naslednji pristop:

                        (1)

                        Uporabite smiselno ekstrapolacijo. Za ekstrapolacijo končne anaerobne biorazgradljivosti strukturno sorodnih površinsko aktivnih snovi uporabite rezultate preskusov, dobljene z eno vhodno sestavino. Če je bila anaerobna biorazgradljivost potrjena za eno površinsko aktivno snov (ali skupino homolognih spojin) s seznama DID, se lahko domneva, da je anaerobno biorazgradljiva tudi podobna druga vrsta površinsko aktivne snovi (na primer C12-15 A 1-3 EO sulfat [DID št. 8] je anaerobno biorazgradljiv, zato se podobna anaerobna biorazgradljivost lahko domneva za C12-15 A 6 EO sulfat). Če je anaerobna biorazgradljivost potrjena za površinsko aktivno snov z uporabo ustrezne preskusne metode, se lahko domneva, da je tudi podobna vrsta površinsko aktivne snovi anaerobno biorazgradljiva (na primer podatki iz literature, ki potrjujejo anaerobno biorazgradljivost površinsko aktivnih snovi, ki spadajo v skupino alkil ester amonijevih soli, se lahko uporabijo za dokazovanje podobne anaerobne biorazgradljivosti drugih kvartarnih amonijevih soli, ki vsebujejo estrske vezi v alkilni(-h) verigi(-ah)). Vendar velja tudi obratna domneva, da če se za strukturno podobno površinsko aktivno snov izkaže, da ni anaerobno razgradljiva, tudi podobna vrsta površinsko aktivne snovi ni anaerobno biorazgradljiva.

                        (2)

                        Opravite preskus za preverjanje anaerobne biorazgradljivosti. Če je potrebno novo preskušanje, opravite preskus za preverjanje z uporabo EN ISO 11734, ECETOC št. 28 (junij 1988), OECD 311 ali enakovredne metode.

                        (3)

                        Opravite preskus biorazgradljivosti z majhnim odmerkom. Če je potrebno novo preskušanje in se pri preskusu za preverjanje pojavijo težave (na primer inhibicija zaradi strupenosti preskušane snovi), ponovite preskus z majhnim odmerkom površinsko aktivne snovi in spremljajte razgradnjo z meritvami 14C ali kemičnimi analizami. Preskušanje z majhnim odmerkom se lahko opravi z uporabo OECD 308 (avgust 2000) ali enakovredne metode.

               Dokumentacija o kopičenju v organizmih

            Za kopičenje v organizmih se uporabijo naslednje preskusne metode:

                        (1)

                        do 1. marca 2009:
                        referenčni preskus za kopičenje v organizmih je OECD 107 ali 117 ali enakovreden preskus. Prag prepustnosti je < 500 ali log Kow < 4,0.
                        Preskus OECD 305 na ribah. Če je BCF < 500, se šteje, da se snov ne kopiči v organizmih. Če obstaja izmerjena vrednost BCF, se pri ocenjevanju zmožnosti snovi za kopičenje v organizmih vedno uporablja najvišja izmerjena vrednost BCF;

                        (2)

                        po 1. marcu 2009:
                        referenčni preskus za kopičenje v organizmih je OECD 107 ali 117 ali enakovreden preskus, pri čemer mora biti prag prepustnosti < 500 ali log Kow < 4,0.

               Dokumentacija o strupenosti za vodno okolje:

            Uporabi se najnižja razpoložljiva vrednost NOEC/ECx /EC/LC50. Če so na voljo kronične vrednosti, se uporabijo namesto akutnih.
            Za akutno strupenost za vodno okolje se uporabijo preskusne metode št. 201, 202 in 203 (*1) v smernicah OECD za preskušanje kemikalij ali enakovredne preskusne metode.
            Za kronično strupenost za vodno okolje se uporabijo preskusne metode št. 210 (*1), 211, 215 (*1) in 229 (*1) v smernicah OECD za preskušanje kemikalij ali enakovredne preskusne metode. OECD 201 se lahko uporabi kot kronični preskus, če so izbrane kronične končne točke.

               (1)  Če ni na voljo sprejemljivih podatkov o kronični strupenosti, sta ta stolpca prazna. V tem primeru se šteje, da je TF (kronični) enak TF (akutni).

               (2)  Direktiva Sveta 67/548/EGS z dne 27. junija 1967 o približevanju zakonov in drugih predpisov v zvezi z razvrščanjem, pakiranjem in označevanjem nevarnih snovi (UL 196, 16.8.1967, str. 1).

               (*1)  Komisija je z marcem 2009 prepovedala preskušanje sestavin za kozmetične izdelke na živalih. Vendar za določanje strupenosti za vodno okolje prepoved zadeva samo preskušanje na ribah (ne vključuje nevretenčarjev). Tako se smernice OECD za preskušanje št. 203 (akutna strupenost – ribe), 210, 215 in 229 (kronična strupenost – ribe) ne bodo uporabljale za dokumentiranje akutne/kronične strupenosti. Rezultati preskusov akutne/kronične strupenosti na ribah, opravljenih pred marcem 2009, se lahko še vedno uporabljajo.